Приложение 2

**АНАЛИТИЧНА СПРАВКА**

за изготвяне на проект на Годишен доклад за младежта за 2016 г.

*Област Добрич*

*(Институция - наименование, съкращение, община, ЕКАТТЕ и др.)*

Справката трябва да съдържа информация по индикаторите, заложени в Националната стратегия за младежта (2010-2020), проследявайки следните параметри:

* Състояние на проследявания индикатор (фактическо заснемане на данните съобразно изследвания индикатор, в % или в брой, например: % деца и млади хора отпаднали от училище през 2015 г.; брой заети млади хора; брой безработни млади хора и др.);
* Анализ на състоянието (аналитични данни или аналитичен доклад по съответния индикатор, осъществен от съответната институция през 2015 г.);
* Предприети мерки за решаване на проблемите (представяне на реализирани проекти, инициативи и кампании като се опишат накратко целите и постигнатите резултати (обхванати млади хора, брой обучения, създадени нови продукти и др.).

Разглежданите индикатори в Националната стратегия за младежта (2010-2020) са както следва:

**Приоритет I. Насърчаване на икономическата активност и кариерното развитие на младите хора**

1. Млади хора, отпадащи от училище;
2. Младежи, завършващи висше образование;
3. Заетост при младите хора;
4. Безработица сред младите хора;
5. Самонаемане и предприемачество;
6. Професионално ориентиране и реализация.

***ОБЩИНА ГЕНЕРАЛ ТОШЕВО***

Всички младежи в Община Генерал Тошево имат равен достъп до образование. На територията на общината функционира едно средно общообразователно училище - СОУ „Н.Й.Вапцаров” , една гимназия - ПГЗ „Т. Рачински” и пет основни училища – ОУ „Христо Смирненски” гр.Генерал Тошево, ОУ „Христо Ботев” с.Кардам, ОУ „Йордан Йовков” с.Красен, ОУ „Васил Левски” с.Преселенци и ОУ „Йордан Йовков” с.Спасово. Продължава тенденцията 1/3 от завършилите средно образование младежи да продължат образованието си във висши учебни заведения. Ежегодно над 30 % процента от випускниците кандидатстват и с високи оценки биват приети в различни университети в страната. За съжаление обаче малка част от тях се завръщат по родния край след дипломиране. Причините за това са различни– липса на избор за наемане по конкретната специалност, липса на алтернатива или по чисто материални съображения. Доходите в Североизточна България, където се намира нашата община, като цяло са в проценти по-ниски от доходите в Южна България. Големите градове започват да се оформят като мегаполиси, поради факта, че родни и чужди инвеститори предпочитат тях за развитие на бизнесите си, а това логично привлича всички младежи в активна работоспособна възраст. Други млади хора пък предпочитат да се реализират на европейския пазар и стават олицетворение на т.нар. трудова мобилност. Пълноправното членство на България в ЕС осигури и този избор, с който младия човек сам определя сферата и заплащането си.

В Община Генерал Тошево има млади предприемачи, които предпочитат да се реализират чрез намирането на своя ниша в производството и свободно реализиране на продукцията си на българския и европейския пазар.

Политиката на общинското ръководство е пълно съдействие на всички заинтересовани младежи до НП за квалификация и преквалификация и подкрепя компетенциите, получени чрез неформално и самостоятелно учене.

***ОБЩИНА ТЕРВЕЛ***

В община Тервел през учебната 2016/2017 г. се обучават 339 ученици на възраст 15-19 г.- с 57 по-малко от предходната. Официалната статистика сочи, че все по- сериозен е проблемът с масовото изселване на цели семейства в посока по- големи градове в България или други държави. Друг проблем е фактът, чу след завършване на основно образование част от родителите от малките населени места не позволяват на децата си (предимно на момичетата) да посещават училище.

Всяка учебна година около 80% от завършващи двете гимназии продължават образованието си във висши учебни заведения.

По данни на ДБТ през 2016 г. чрез различни програми за заетост са устроени 156 младежи. В структурите на Община Тервел са устроени на работа по различни насърчителни мерки или назначени на постоянен/срочен ТД в звената на бюджетна издръжка 30 лица до 29 години.

В МИГ „Тервел-Крушари“ е осигурено финансиране по проекти на бенефициенти за подпомагане дейността на съществуващи/новосъздадени микропредприятия – 7.

На територията на общината работи една професионална гимназия по техника и облекло с 4 специалности.

***ОБЩИНА ГРАД ДОБРИЧ***

Аналитичната справка за изпълнение на Общински план за младежта, приет с Решение № 5-8/23.02.2016 г. на Общински съвет град Добрич е изготвена на база приоритети и специфични цели в съответствие със Закона за младежта, Националната стратегия за младежта 2012–2020 година и събрана информация от институции и организации.

Целевата група, анализирана в отчета са подрастващите млади хора на възраст от 15 до 29 години, организирани или не в различни структури, без оглед на тяхната расова, национална, етническа, социална и културна принадлежност. Демографската характеристика на град Добрич не се различава от тази за цялата страна, населението застарява, както в резултат на естествените процеси на раждаемост и смъртност, така и в резултат на миграционните процеси, породени от икономически причини.

* **Млади хора, отпадащи от училище**

Община град Добрич провежда действия и политики по превенция и ограничаване на отпадането от училище. Проблемът с отпадането на ученици, подлежащи на задължително обучение, има социално, икономическо, етнокултурно и образователно измерение. Основните причини са действащите икономически и социални фактори, културната детерминираност и липсата на междуинституционален диалог.

Отчитайки актуалността на проблема и влиянието на семейството и средата като рискови фактори, в училищата се работи за намаляване броя на отсъствията, за преждевременното напускане на училище. Очертани са границите на участието и отговорностите на училищната и родителска общност в управлението на училището.

Създадени са условия за равен достъп и получаване на качествено образование.

През изтеклата 2016 година в Професионална гимназия по аграрно стопанство /ПГАС/ гр. Добрич бяха застрашени от отпадане 18 ученици. От тях в края на учебната година отпаднаха 4 ученици, като причините за това са: социални, семейни и заминаване в чужбина.

Осъществена бе трайна връзка между родители, учители и ръководство за предотвратяване на отсъствията и успешно приключване на учебната година на застрашените от отпадане ученици. Осигуряването на средства за закупуване на абонаментни карти за пътуване на социално слабите ученици бе един от показателите за намаляване на броя на отпадналите ученици.

През септември 2016 г. ПГАС кандидатства по проект BG05M20P001-2.004-0004 „Развитие на способностите на учениците и повишаване мотивацията им за учене чрез дейности, развиващи специфични знания, умения и компетентности /ТВОЯТ ЧАС - фаза 1/ по Оперативна програма „Наука и образование за интелигентен растеж“. Проектът обхваща 139 ученика и има за цел да ангажира и доразвие професионалната насоченост на учениците.

В СУ „П. Р. Славейков“ се работи по мотивиране на младите хора за завършване на целия курс на обучение, провеждат се срещи – разговори с утвърдили се в професията специалисти (родители, бивши ученици на училището).

Във всички училища се осъществи съвместна работа на класните ръководители и родители в случаи на застрашени от отпадане ученици.

В ПГВМ „Проф. д-р Г. Павлов” през учебната 2015/2016 година на педагогически съвет бе приета стратегия за предотвратяване на отпадането на ученици. Създадени бяха екипи от учители за подкрепа на учениците, включени в регистър на учениците, застрашени от отпадане, с основни задачи изясняване на причините за отпадането им и индивидуална работа с родителите и учениците.

През 2016 г. в училищата, осигуряващи завършване на средно образование на територията на град Добрич няма отпаднали ученици, навършили 15 години.

* **Младежи, завършващи висше образование**

На територията на град Добрич има три висши училища: Колеж град Добрич към Шуменски университет „Епископ Константин Преславски“, Висше училище по мениджмънт и Добруджански технологичен колеж – Технически университет – Варна.

**Добруджански технологичен колеж** е част от структурата на Технически университет гр. Варна.

През 2016 г. в Колежа се обучаваха студенти по следните специалности:

* „Земеделска техника и технологии“
* „Ремонт и експлоатация на транспортна техника“

Курсът на обучение е три години редовно обучение и три години и половина задочно обучение. Завършилите получават Диплом за висше образование за образователно-квалификационна степен „Професионален бакалавър“. Завършилите със среден успех от следването Добър /4.00/ и по-висок, могат чрез конкурс по документи да продължат обучението си в образователно-квалификационна степен „Магистър“ със срок на обучение две години и половина по специалности от същото професионално направление за висше образование, в което вече са се дипломирали.

**Висше училище по мениджмънт, гр. Варна** предлага през изтеклата година обучение по следните специалности:

* „Маркетинг и мениджмънт“
* „Бизнес администрация“
* „Международни финанси и търговия“
* „Международен бизнес и мениджмънт“
* „Бизнес информационни системи“
* „Софтуерни системи и технологии“
* „Маркетинг и управление на туристическото обслужване“
* „Хотелски мениджмънт“
* „Гастрономия и кулинарни изкуства“
* „Гостоприемство и кулинарни изкуства“

Специалностите са с преподаване изцяло на английски език по програма за получаване на двойни дипломи, както и специалности на български език в следните форми на обучение: редовна, задочна, форма адаптирана за работещи, индивидуална.

Преподавателите в **Колеж град Добрич към Шуменски университет „Епископ** **Константин Преславски“** непрекъснато подобряват формите и организацията на учебния процес с цел повишаване качеството на обучение, постигане на по-високи резултати от студентите в учебния процес и повишаване броя на завършващите студенти в различните специалности и направления.

През 2016 г. завършиха 80 студенти, ОКС „професионален бакалавър“. По-голяма част от студентите, завършили специалностите в педагогическото направление, се реализират на пазара на труда.

Завършилите специалността „Растителна защита” се реализират като агрономи, консултанти и специалисти в следните сектори: частни и кооперативни земеделски стопанства; агрофирми; агроаптеки; специализирани магазини и вериги, оборудвани със сектор „Градина” и „Селско стопанство”; областни и общински служби по земеделие; различни форми на сдружения и неправителствени организации, свързани със селското стопанство и опазване на околната среда.

Професионалните бакалаври в областта на информатиката и информационните технологии се реализират като специалисти по информационни технологии и техните приложения.

С цел повишаване на професионалната компетентност на студентите всяка година се реализират педагогически практики. Така се осъществява по-добра връзка между училището и колежа. За осъществяване на различни видове практика и стажове по различните специалности се използват базите на ОУ „Стефан Караджа“, СУ „Св. Св. Кирил и Методий”, ДГ № 7 „Пролет”, ДГ № 8 „Бодра смяна”, ДГ № 25 „Весела”, Професионална гимназия по аграрно стопанство, Добруджански земеделски институт и фирмите за информационна техника и софтуер в гр. Добрич.

**Участие на студентите в национални и вътрешно-университетски проекти:**

Национални проекти, в които Шуменският универститет е координатор или партньор:

Студентите от колежа участват в ПРОЕКТ BG051PO001-3.3.07-0002 „СТУДЕНТСКИ ПРАКТИКИ“. Проектът се осъществява с финансовата подкрепа на Оперативна програма „Развитие на човешките ресурси”, съфинансирана от Европейския социален фонд на Европейския съюз.

Студентите участваха активно в дейността на учебните заведения, институции и фирми, в които работят.

През 2016 г. в Колежа се работи по 3 вътрешно-университетски проекта:

– Проект 1 – РД-08-143/08.02.2016 г., „Иновативни и интегративни технологии и подходи в обучението на студенти педагози“

– Проект 2 – РД-08-144/08.02.2016 г., „Информационни технологии за изграждане на конкурентни умения у колежаните“

– Проект 3 – РД-08-145/11.03.2015 г., „Системи и фактории за производство на екологична земеделска продукция“

В тези проекти са включени общо 15 студенти.

**Участие на студентите в научни форуми:**

По проекта „Иновативни и интегративни технологии и подходи в обучението на студенти педагози“ беше организирана Кръгла маса по темата на проекта с участието на преподаватели и студенти от Колежа и учители от Добрич. Докладите им са отпечатани в научните трудове на Колежа, т. ІХ.

По проект № 3 на 20.01.2016 г. бе организирана кръгла маса с участието на 4 студенти.

* **Заетост при младите хора**

Младежката безработица е приоритет на политиката по заетостта на национално ниво и в рамките на Европейския съюз. Основна цел на Националния план за изпълнение на Европейската гаранция на младежта е всеки младеж да бъде обхванат и регистриран в ДБТ, за да получи подкрепа и използва възможности за работа и обучение. През 2016 г. приоритетно се предлагаше обучение и заетост на регистрираните младежи. Направиха се няколко информационни кампании, в т.ч. „Отворени врати”, на които беше отправена покана към тази група да посетят Бюрата по труда, за да се информират за възможностите за заетост, обучение и интеграция. Служителите работят с младежите индивидуално, провеждат консултантски разговори, при които изготвят индивидуален план за действие за всеки. Специфична особеност на групата младежи е, че повечето нямат правилна преценка за своя опит, знания и умения. Ролята на служителя е да ги окуражи, да извлече максимално полезна информация, като подчертае силните им страни и потенциала им за развитие.

Друг проблем за огромния брой безработни младежи е културата на търсене на работа – на първо място те се обръщат към роднини и приятели. По-непопулярно сред младите остава търсенето чрез обяви, работодател или пък бюрата по труда, а там възможностите са реални.

За повишаване нивото на заетост на младежите в община Добрич през 2016 г. се работеше в следните направления:

* Програми за заетост: През 2016 г. са включени общо 31 лица в програми за заетост, финансирани от Държавния бюджет и 16 в насърчителни мерки за заетост.
* ОП „Развитие на човешките ресурси”: Общ брой включени младежи за 2016 г. – 155;
* Първичен пазар: С посредничеството на Бюрото по труда са започнали работа 513 младежи от град Добрич.

Завършилите през 2016 г. студенти с образователно-квалификационна степен „Професионален бакалавър” от колеж към ШУ „Епископ Константин Преславски“ се реализираха, както следва:

Специалност: Завършили бр. Реализирани бр.: Реализирани в %

ИИТ 18 4 22.2 %

НУПИТ 13 7 53.8%

НУПЧЕ 15 11 73.33%

ПУПЧЕ 18 14 77.78%

РЗ 14 4 28.57%

През април 2016 г. ученици от XII клас от СУ „Димитър Талев“ проведоха среща с представители на Бюрото по труда и МКЦ, за да получат информация за:

* Професионално ориентиране – предоставяне на информация за избора на професия, квалификация, допълнителна квалификация или преквалификация;
* Мотивационно обучение;
* Обучение за придобиване на професионална квалификация и/или ключови компетентности, търсени на пазара на труда;
* Стажантски програми и мерки, насочени към младежи със средно или по-високо образование и с професионална квалификация;

В ПГМТЕ „М. В. Ломоносов“ бе осигурено стажуване на трима студенти от ШУ „Еп. Константин Преславски“

* **Безработица сред младите хора**

Относителния дял на регистрираните младежи спрямо общия брой безработни лица от Община град Добрич, през 2016 г. е 12.61 % при 13.3 % за 2015 г. Към 31.12.2016 г. техния брой е както следва: до 19 г. - 11 бр., 20 г. – 24 г. – 88 бр., 25 г. – 29 г. – 245 бр. От тях 25 са с основно и по-ниско образование.

За преодоляване на негативните последици от младежката безработица ДБТ Добрич е предприела следните действия: устроени на работа с посредничеството на Бюрото по труда общо 940 лица, както следва: по програми за заетост – 60 лица, по мерки за заетост – 11 лица, по схеми на ОПРЧР – 134 лица, на първичен пазар – 735 лица.

* **Самонаемане и предприемачество**

Относителния дял на самонаетите сред младите хора у нас е под средния за Европейския съюз. Младите хора се нуждаят от подкрепа както при стартирането, така и при развиването на самостоятелен бизнес. Предприемаческата култура сред тях е все още неразвита. Пречка се оказва и липсата на стартов капитал, ясна и устойчива визия за развитие в краткосрочен план, непознаване на бизнес средата и др. Факт е, че през 2016 год. няма младежи, които са ползвали инструментите на ЗНЗ за стартиране на собствен бизнес, въпреки осъществените 128 консултации в това направление.

На 21 ноември 2016 г. гимназисти от СУ „Димитър Талев“ взеха участие в иновационен лагер на Джуниър Ачийвмънт. В инициатива се включиха и ученици от ЧПГТП „Райко Цончев“ и СУ „Св. св. Кирил и Методий“. Иновационният лагер е нов образователен подход, който развива предприемаческите нагласи на младите хора, мотивирайки ги да бъдат изобретателни и да поемат рискове. Това се случва в интерактивна среда, използвайки подхода на учене чрез правене. Участниците изследваха многото нови възможности за кариера, които предлага съвременният бизнес, особено в сферите на науката и технологиите. Иновационният лагер бе интензивен уъркшоп за генериране на идеи, по време на който учениците се събират, за да мислят върху конкретно бизнес предизвикателство и да предложат идеи за успешното му решаване.

Учениците от 12 клас разработиха проекти на тема „Как да започна малък бизнес“.

* **Професионално ориентиране и реализация**

През 2016 г. в Бюрото по труда консултации за професионално развитие са получили 1328 младежи от град Добрич. Те се разделят, както следва до 19- годишна възраст – 115 лица; от 20 до 24 години – 493 лица; от 25 до 29-годишна възраст – 720 лица. За същия период обучение са започнали 113 младежи.

Център за кариерно ориентиране (ЦКО) към Регионално управление на образованието функционира от октомври 2012 г. Той е един от 28-те в страната, които се изграждат с финансова помощ на Оперативна програма „Наука и образование за интелигентен растеж“, съфинансиран от Европейския социален фонд на Европейския съюз. В Центъра работят трима консултанти и един ръководител.

Основните цели на Центъра са:

* + Създаване на система за кариерно ориентиране в училищното образование в област Добрич за постигане на съответствие между националната и европейска политика;
  + Популяризиране значимостта на кариерното ориентиране в училищното образование за личностната и социална реализация на учениците;
  + Разработване на иновативни практически модели за кариерно ориентиране на учениците;
  + Стимулиране мотивацията на учениците за лична изява и уменията им за представяне;
  + Поддържане на ефективни контакти с учители, родители, социални партньори в региона.

Основни задачи на консултантите от ЦКО град Добрич:

* + Информиране за профилите на обучение, професиите и специалностите, средните и висшите училища и университетите;
  + Осъществяване консултантска дейност с учениците за избор на образование и кариера;
  + Оказване методическа подкрепа на учители и класни ръководители за кариерното ориентиране на учениците;
  + Подпомагане учениците при вземане на решения при преход от една степен на образование към друга, както и при преминаване към пазара на труда.

Дейности на ЦКО:

* + Провеждане на обучения по кариерно ориентиране с ученици от различни възрастови групи;
  + Провеждане на консултации с ученици за избор на образование и професия;
  + Организиране и провеждане на ученически форуми на ниво клас и ниво училище, свързани с интереси, хоби и потребности на учениците;
  + Провеждане на дискусии с ученици по тематични филми, свързани със значимостта на избора на образование и професия.

През 2016 г. услуги по професионално ориентиране, консултиране и участие в дискусии и ученически форуми са получили 1274 ученика от град Добрич. Ползите за децата са създаване на модели за партньорство между ЦКО, училищата, медиите, приобщаване на родителите към каузата на кариерното ориентиране на децата им.

***ОБЩИНА КАВАРНА***

* Млади хора, отпадащи от училище – през 2016 г. няма отпаднали ученици;
* Младежи, завършващи висше образование – не е налична информация;
* Заетост при младите хора – 158 младежи
* Безработица сред младите хора – 79 младежи
* Самонаемане и предприемачество – не е налично
* Професионално ориентиране и реализация – анкети сред деца и родители за професионални предпочитания при изготвяне на план – приема на учебните заведения в Община Каварна.

***ОБЩИНА ШАБЛА***

Безработица сред младите хора - 13,8% от всички регистрирани безработни

***ОБЩИНА КРУШАРИ***

Безработица сред младите хора – 54бр. регистрирани безработни младежи на възраст до 29 години;

***ОБЩИНА ДОБРИЧКА***

* **Млади хора, отпадащи от училище** –ученици отпаднали от училище - 1,4 %;

Към началото на 2016 г. в община Добричка има 21 училища: начални -3, основни – 18.

След оптимизация в училищната мрежа от 01.09.2016 г., със заповед на Министъра на Министъра на образованието и науката бяха закрити 8 училища ( в това число 3 начални и 5 основни). От учебната 2016-2017 г. функционират 13 основни училища. В общинските училища на територията на община Добричка, се подготвят младите хора с необходимите знания за продължаване на обучението им в средни общообразователни училища. През последните години бе намален броя на отпадащите от училище ученици, като за учебната 2015/2016 година броя на отпадналите ученици за общината е 18.

* **Младежи, завършващи висше образование** – 2 младежи със степен „Бакалавър” продължават обучението си за магистърска степен.
* **Заетост при младите хора** – 36 бр. младежи.

Основните работни места в община Добричка, заети от младежи са в сферата на земеделието, животновъдството и разкритите работни места към „Бюро по труда“ – гр. Добрич.

През 2016 година на работа в общинска администрация бяха назначени 3бр. младежи. По данни на ДБТ- Добрич 123 младежи на възраст до 29 години са получили заетост по схема „Младежка заетост”, разпределени по кметства в населените места.

* **Безработица сред младите хора** – брой идентифицирани неактивни младежи между 18 и 29 години - 200 лица.

По данни на ДБТ- Добрич към 31.12.2015 г. са регистрирани общо 58 безработни лица на възраст 18-29 години.

* **Самонаемане и предприемачество** – 0 %

Няма данни за този индикатор.

* **Професионално ориентиране и реализация** – 126 броя младежи.

**ОБЩИНА БАЛЧИК:**

Образователната система в Община Балчик включва 7 училища, 13 детски градини и Център за подкрепа на личностно развитие-Общински детски комплекс Балчик. Общият брой на децата и учениците за учебната 2015/2016 г. 2213, в т. ч. 627 деца в ДГ и 1586 ученици в училищата, през учебната 2016/2017 година се обучават 2167 - от които 1567 ученици в училищата и 600 деца в детските градини.

Намаляването на децата в детските градини се дължи на ниската раждаемост. По-малкият брой ученици в училище е следствие от миграционни процеси в страната и най-вече в чужбина.Училищата в общината имат приети планове за превенция на отпадането на ученици в съответствие с националната Стратегия за намаляване дела на преждевременно напусналите образователната система. Над 60% от завършилите средно образование в общината продължават образованието си във ВУЗ.

За осигуряване на максимален обхват и ранна адаптация в предучилищното обучение община Балчик е бенефициент по проект **„Заедно можем“** по ОП „Наука и образование за интелигентен растеж“, процедура BG05М20Р001-3.001 „Подкрепа за предучилищното възпитание и подготовка на деца в неравностойно положение“ с финансиране в размер на 437 893,80 лв. за целева група от 368 деца

Професионално ориентиране на учениците се извършва в двете средни училища – в Балчик и Оброчище, където има по една паралелка за професионално обучение, с професия „Готвач“ специалност „Производство на кулинарни изделия и напитки“ с общо 134 ученици. В ПУИ Кранево през настоящата учебна година има 82 ученици от първи до 10 клас, като учениците след VIII клас се обучават още две години по професия „Кухненски работник“.

През 2016 година по Проект BG05M90PO01-1.005-0001 „Обучения и заетост за младите хора“, финансиран от Оперативна програма „Развитие на човешките ресурси“, съфинансирана от Европейския съюз чрез Европейския социален фонд и Инициативата за младежка заетост, е извършен подбор и са назначени 14 младежи на възраст до 29 години на длъжност  "озеленител" за период от 15 март до 15 септември 2016 г..

От м. май 2016 година в общината се изпълнява проект „Подобряване достъпа до заетост в Община Балчик“. 80 младежи с неуспешна реализация на пазара на труда ще преминат мотивационно обучение и ще бъдат насочени за регистрация в Дирекция „Бюро по труда“, 60 от тях ще се включат в обучение за придобиване на професионална квалификация, а 45 ще бъдат наети в общинската предприятие „БКС“

**Приоритет II. Подобряване на достъпа до информация и качествени услуги**

1. Разширяване на обхвата и повишаване на качеството и достъпността на услугите в подкрепа на развитието на младите хора.

***ОБЩИНА ГЕНЕРАЛ ТОШЕВО***

Община Генерал Тошево публично подпомага и предлага на качествени информационни услуги, предоставящи актуална, систематизирана и достъпна информация, удовлетворяваща широк спектър от интереси и потребности на младите хора.

Подобри се достъпа на младите хора до интернет и електронно съдържание в обществените библиотеки чрез свободния достъп до интернет по програма „Глобални библиотеки”.

Чрез изградени по различни трансгранични проекти информационни центрове се предоставя разнообразна информация и консултация на младите жители на общината.

Община Генерал Тошево публично подпомага и предлага на качествени информационни услуги, предоставящи актуална, систематизирана и достъпна информация, удовлетворяваща широк спектър от интереси и потребности на младите хора.

Подобри се достъпа на младите хора до интернет и електронно съдържание в обществените библиотеки чрез свободния достъп до интернет по програма „Глобални библиотеки”.

Чрез изградени по различни трансгранични проекти информационни центрове се предоставя разнообразна информация и консултация на младите жители на общината.

***ОБЩИНА ТЕРВЕЛ***

На територията на община Тервел няма изграден младежки консултативно-информационен център. Общината съдейства на всички организации и фирми, които изразяват желание за промотиране на дейността и услугите си сред младите хора.

През 2016 г. МКИЦ Добрич организира на територията на общината кампании, за които нямаме подробна информация.

***ОБЩИНА ГРАД ДОБРИЧ***

Днес едно от предизвикателствата пред младите хора е необходимостта да се откликва на потребностите на новото общество, основано на знанието и информацията, което се отличава с постоянно развиващи се комуникационни технологии и бърз обмен на информация. Съответно и един от приоритетите на общинската политика за работа с младите хора през 2016 г. беше публичното подпомагане и предлагане на качествени информационни услуги, предоставящи актуална, систематизирана и достъпна информация, удовлетворяваща широк спектър от интереси и потребности на младите хора.

И през изтеклата 2016 г. обществените библиотеки, читалищата и музеите – Регионална библиотека „Дора Габе”, Регионален исторически музей – Добрич, Художествена галерия - Добрич, Народно читалище „Йордан Йовков – 1870 г.”, Народно читалище „Пробуда – 1939 г.”, Народно читалище „Романо дром – 2002 г.” и Народно читалище „Мевляна – 2012 г.“ – имаха ключова роля за осигуряването на достъп до широк кръг информационни източници. През отчетния период информационни услуги в град Добрич са получили 6128 млади хора, като Регионална библиотека „Дора Габе“ е предоставила информационни услуги на нови 568 потребители на възраст от 15 до 29 години и е регистрирала: 48335 посещения на потребители над 14 години, 6994 посещения в Информационния център на библиотеката и 11660 справочно-библиографски и информационни услуги, предоставени все по-често по електронен път, като „Попитай библиотекаря“; Онлайн заявка за тематична библиографска справка; Онлайн заявка за междубиблиотечно заемане; Електронна доставка на документи; Онлайн заявка за книгообмен; Електронна заявка за обучение; Електронен формуляр за обратна връзка след обучение; Онлайн предложение за комплектуване на предпочитани заглавия; Презаписване на заети библиотечни документи чрез телефон и е-поща; Чат в реално време; Предложения за нови книги за деца и възрастни.

Регионална библиотека „Дора Габе“ осигурява библиотечно-библиографско и информационно обслужване на всички свои потребители, различни форми на традиционно и виртуално справочно обслужване и консултантска помощ. Центърът за информация и справочно-библиографско обслужване към библиотеката предоставя 13 компютъра за потребители.

Младите хора се подпомагат в търсене на информация, включително и по програми и мерки за заетост и обучение. Центърът предоставя услугата Информационно гише на предприемача с актуална и систематизирана информация, която удовлетворява широк спектър от интереси и потребности на младите хора, и оказва консултантска помощ. Развива образователна и обучителна дейност – групово и индивидуално. Предоставя информация за свободни работни места в областта, страната и чужбина, информация и насочване към регистрирани фирми – посредници за намиране на работа в България и в чужбина, към квалификационни обучения, за възможности за летни бригади за младежи в чужбина. Такава дейност осъществяват и читалищните библиотеки, които извършват консултации за търсене на работа, за изготвяне на документи за кандидатстване, за комуникация с работодател, явяване на интервю и провеждане на уеб интервю, за подпомагане подаването на обява в Интернет за търсене на работа, за кандидатстване за свободни работни места в чужбина и за обслужване чрез европейския портал за професионална мобилност EURES. В подкрепа на формалното образование, всяка календарна година Регионална библиотека „Дора Габе“ съдейства на младите хора от областта, които се подготвят да кандидатстват във висшите учебни заведения, като им предоставя полезна информация, за да направят най-добрия избор на бъдещата си професия. Библиотеката се стреми да обогатява фондовете си с разнообразна справочна, учебно-помощна и художествена литература на различни езици, съобразно читателските потребности и търсения. Предоставят се и търсени заглавия чрез междубиблиотечно книгозаемане, като преобладават доставките по електронен път.

През 2016 г. Регионална библиотека „Дора Габе“ разкри на уебсайта си http://www.libdobrich.bg/ нова рубрика – Полезно за вас – с четири подрубрики е-образование, е-заетост, е-култура, е-здраве и с над 90 бързи връзки с полезна уеб информация. Най-голямата обществена библиотека в Добричка област предлага на потребителите възможност, чрез сайта ѝ да получат бърза и актуална информация по различните теми. Целта на библиотечните специалисти е да съдействат за повишаване на информираността на населението в по-отдалечените и изолирани райони относно възможностите за заетост, здравеопазване, образование и култура. Предлаганата информация се актуализира регулярно за подобряване на информираността на гражданите. По повод 100-годишнината от Добричката епопея, библиотеката разкри на своя уеб сайт нова рубрика – Дигитална библиотека с подрубрика „Местна история“, за свободен достъп до краеведски документи – пълнотекстово разкрити книги, статии и художествени произведения в полза на гражданите, които се интересуват от историята на Добруджа. Инициативата е в рамките на Европейските дни на наследството.

И през 2016 г. обществените библиотеки в града се включиха в международни и национални кампании и разработиха свои програми за стимулиране на навиците за четене при младите хора, за ограмотяване, формиране на информационна грамотност сред младежта, стимулиране на креативността и таланта им – Маратон на четенето, Национална библиотечна седмица, Чети с мен, Нощ на литературата, Забавното лятно четене, Читател на годината, Get Online Week и др.

Като част от образователната среда, библиотеката съдейства за повишаване качеството на образованието и обучението, както и за овладяване на ключови компетентности на младите хора. За поредна година в библиотеката се провежда Национална олимпиада по информационни технологии – областен кръг, организирана от МОН и РУО – Добрич. Организираха се и информационни дни: Информационен ден за безопасен интернет, Информационен ден „Европейски столици на културата 2016 – Вроцлав /Полша и Сан Себастиан /Испания”, информационен ден на тема „Световна столица на книгата – Вроцлав/Полша” и др.

Повишава се насърчаването и подпомагането на развитието на младите хора в областта на изкуството и науката чрез улесняване на достъпа до нови технологии. Използването на интерактивна дъска в Регионална библиотека „Дора Габе“ подпомага осъществяването на различни форми – презентации, състезания, викторини, информационни уроци, обучения.

Устойчивост се наблюдава и в подкрепата на различни младежки кампании и младежки инициативи. В различните информационни кампании (в по-големия си дял общински) са обхванати над 700 млади хора. Непрекъснато се увеличава делът на беседите и проявите, свързани със запознаване на младите хора с публичните институции и с правата им като част от местната общност и като граждани на Република България и на Европейския съюз.

С цел подпомагане и подкрепа на личностното и обществено развитие на младите хора, включително и за развитие на жизнени умения, Регионална библиотека „Дора Габе“ и другите обществени библиотеки извършиха през 2016 г. 1200 устни справки и консултации, предназначени за млади хора на възраст от 15 до 29 години.

Всички услуги за гражданите, както и културно-образователните дейности, които библиотеките и музеите в Добрич организират, биват популяризирани непрекъснато чрез средствата за масово осведомяване на местно и национално ниво, уебсайтовете, фейсбук страниците, пресконференции, уебинари, информационни листовки, афиши, библиотечни форуми. Културните институти се стремят да запазват и разширяват кръга на своите партньори, които съдействат за успешната реализация на планираните дейности, и да обогатяват диапазона на услугите, предназначени за младите хора от град Добрич и областта.

В Народно читалище „Романо дром – 2002“, благодарение на изградените клубове "Здравни и социални проблеми", Младежки клуб и Женски клуб, са осъществени следните информационни кампании:

– „Превенция на ХИВ/СПИН , туберкулоза и други полово предавани болести“ – 2 кампании с участието на 60 деца и младежи на възраст от 15 до 29 години;

– „Вредата от наркотиците“ – 2 групови обучителни лекции с участието на 60 деца и младежи от 12 до 18 години;

– „Превенция на ранните бракове“ – 2 информационни кампании и 4 обучения с участието на 36 младежи на възраст от 14 до 18 години;

– „Отговорно родителство“ – 10 информационно-обучителни сесии, в които са участвали 40 млади семейства.

През изминалата 2016 г. Младежки център работи по Проект BG06-102 „Младежки център Добрич – Вашето утре“, финансиран по Програма „Деца и младежи в риск“, Компонент 1 „Младежи в риск“ на Финансовия механизъм на Европейското икономическо пространство и Община град Добрич. Проектът спомогна допълнително за затвърждаване на механизма на цялостно информационно обслужване на младите хора от региона, като основната цел бе доставяне на качествени и достъпни услуги в съответствие с потребностите и интересите на младите хора на базата на съществуващия опит.

През 2016 г. в центъра бяха предоставени информационни услуги на 1870 младежи. Най-често бе търсена информация за: дейностите на младежки център, осмисляне на свободното време, портали и уеб сайтове с различна тематика, професионална реализация, възможности за продължаване на образованието в страната и чужбина, стипендиантски програми и необходимите документи за кандидатстване, магистърски програми, дистанционно обучение, платени стажове в страната и чужбина, доброволчество и др. И към настоящия момент информационните услуги се предоставят чрез индивидуални и групови срещи, чрез сайтовете на Младежки център, „Младежки център Добрич – Вашето утре“ и фейсбук страницата, където непрекъснато се публикува актуална информация, свързана както с дейностите, така и с новини и съобщения, които вълнуват младите хора. Информационни услуги се предоставят и по училища, младежки територии, клубове и места, където се събират млади хора.

Проведени бяха и 7 неформални обучения с участието на 95 младежи от целевата група, 1 курс за ограмотяване за 10 младежи и Училище за родители на деца и младежи в риск, в неравностойно положение, в което участваха 42 души. В резултат, младите хора повишиха своята информираност по въпроси за превенцията на рисково сексуално поведение и злоупотребата с наркотични вещества, безопасността в интернет пространството, правата на европейския гражданин, трудовата реализация и др. Неформалните обучения се организираха и реализираха от младежките работници и медиатори по Проект BG06-102 „Младежки център Добрич – Вашето утре“.

За отчетния период са предоставени 33 групови консултации по теми, вълнуващи младите хора – агресия, зависимости, трафик на хора, човешки права, "кибертормоз", трудова реализация, превенция на агресията, превенция на ХИВ/СПИН, планиране и реализация на младежки инициативи и др. Броят на консултираните млади хора е 598. Консултациите се предоставят и чрез утвърдената „Открита младежка приемна“ от специалисти – психолог, юрист, здравен специалист и др. Те се провеждат в залите на Младежки център, по училища и на терен.

Чрез предоставените консултации младите хора повишиха познанията си за значими за тях ценности, придобиха умения да ги степенуват, получиха знания за решаване на проблеми. Подобриха се възможностите им за социална реализация, повиши се информираността им по жизнени за развитието им въпроси.

Устойчивият механизъм за предоставяне на качествени и достъпни консултации в съответствие с потребностите и интересите на младите хора ги кара активно да търсят услугите на Общински младежки център „Захари Стоянов“.

На 14-15 март 2016 г. в Общински младежки център „Захари Стоянов“ се проведе Кандидатстудентска борса, организирана от Община град Добрич и Сдружение „Кандидатстудентска борса“ . Тя бе посетена от 389 ученици от град Добрич, както и от 47 ученици от областта. Всички те получиха информация за условията, реда и сроковете за кандидатстване, класиране и записване във висши учебни заведения у нас. Младежите имаха възможност да получат кандидатстудентски справочници, учебно-помощни и информационни материали за 21 университета, участници в борсата.

На 20 април 2016 г. в Добрич се проведе Панорама на средните училища. Със свои щандове се представиха шест професионални, пет средни, три профилирани и две частни училища, както и спортното училище. По време на изложението беше предоставена актуална информация за условията и сроковете за кандидатстване, класиране и записване на учениците за учебната 2016/2017 година. Панорамата бе посетена от общо 468 ученици.

* **Свободно време**

Младите хора на Добрич се включват активно в културния живот на Община град Добрич, както със свои самостоятелни прояви и инициативи, така и с участието си във всички празнични културни програми и събития. Културните събития с участието на млади хора са не само възможност за културно изразяване и изява на таланта, но и форма за неформално общуване.

Детски хор „Маестро Захари Медникаров”, Общински младежки център „Захари Стоянов”, читалищата в града, Арт център „Палитра”, ПФТС „Добруджа”, Музикална школа „Доминанта”, Музикална къща „Катлин” и всички останали сдружения и клубове в областта на културата предлагат различни форми – студии, школи, курсове, клубове, формации и др., в които младите хора се обучават и развиват своите таланти, дарби и умения. Община град Добрич подпомага изявите им на наши и международни сцени и форуми, подкрепя и популяризира техните инициативи и проекти. Едновременно с това тя реализира различни събития, които целят да подкрепят таланта и насърчат развитието на творческите заложби на младите хора на Добрич, като:

* Международен младежки музикален конкурс „Надежди, таланти, майстори“;
* ХХV Европейски младежки поп-рок конкурс „Сарандев“ – Добрич 2016;
* XIII Международен хоров фестивал „Маестро Захари Медникаров” – 2016;
* Международен фестивал на мажоретния танц „Златен помпон”;
* Международен фестивал „Фолклор без граници“;
* Седмица на камерната музика с международно участие;
* Фестивал на талантите;
* Национален конкурс за рисунка-дигитална живопис и графика ”Моята България“;
* Национален средношколски конкурс за поезия „Възкресения”;
* Национален фолклорен преглед „Събрали ми се, наиграли в Добруджа”;
* Областен конкурс за руска песен, поезия и танц;
* Дни на руската култура в Добрич
* Общински конкурс за карикатура „Смешното в училище в карикатури”;
* Цикъла концерти „Музиката – ваятел на детската душа“;
* Цикъл „Дарования“;
* Джаз- и поп-рок концертите, които Община град Добрич осъществява в рамките на културния си календар, в това число и празничните концерти на 24 май – Ден на българската просвета и култура и на славянската писменост, на 25 септември – Ден на град Добрич, празници от празнично-обредния календар – Сирни Заговезни, Лазаровден, Цветница, Великден, Гергьовден, Еньовден, Коледа и Нова година.
* Към младите хора бяха насочени и:
* Комплексна културна програма „100 години Добричка епопея“;
* Комплексна културна програма „100 години от рождението на кап. Димитър Списаревски“;
* Автокино;
* Фестивал на екстремни спортове – Extreme Connection III – Revolution;
* Зумба маратони с водещ Стоян Стоянов;
* Приемането и реализирането на Програма на мерките за закрила на деца с изявени дарби;
* Европейската инициатива „Нощ в музея“;
* Европейска инициатива „Нощ на литературата“ – литературно четене на текстове на европейски автори с активно участие на млади хора;
* Годишни продукции на ученици на Музикална школа „Доминанта“, Музикална къща „Катлин“ и ученици на Мария Славова;
* Мюзикъли на Детски музикален театър „Дея“ с ръководител Лана Анцаридзе;
* С голям отзвук сред младите хора на Добрич бяха:
* Рок концерт на бившия вокал на Uriah Heep – Джон Лоутън, и БТР;
* Проект „Живот като на кино“ на Фондация „Стоян Камбарев“;
* Ангел Заберски и Трио представя LIKE (A) JAZZ;
* Вечер на мюзикъла с Люси Дяковска;
* Концерт на Хилда Казасян;
* Концерти на рок групи от Добрич и страната

През 2016 г. връзката „Култура – училище” продължи да се развива чрез сътрудничество между образователните и културните институти при реализиране на проектите на училищата в Добрич и реализиране на спектакли пред младежка публика от Драматичен театър „Йордан Йовков“ и Държавен куклен театър „Дора Габе“ и на комплексните дългосрочни образователни програми:

– Образователни програми на РИМ – Добрич: „Моето първо свидетелство”, „Късчета памет за Добруджа”, „Спомени край огнището”, Клуб „ Баба и внуче”, „Природата на моя роден край”, „Археология на Добруджа”, „Добруджанецът – европеец”, „Вяра и магия”, Клуб “Стар албум”, Творчески клуб „Йордан Йовков”/”Дора Габе”; „Тайните на древните майстори“, „Работа за мир“, „Древната култура на Добруджа“;

– Образователни програми на Художествена галерия – Добрич, обединени около проекта „Работилница за въображение“, по повод кръгли годишнини на известни личности – Гео Милев, Ярослав Вешин, Вадим Лазаркевич, и събития и проект „Слово и образ“, финансиран от Министерство на културата;

– Образователни концерти на Български камерен оркестър – Добрич и Духов оркестър – Добрич;

За оползотворяване на свободното време на младите хора и насърчаване на таланта им Регионална библиотека „Дора Габе“ организира премиери, изложби, конкурси, концерти, викторини, литературни състезания, извънучебни часове по проекти, срещи разговори, прожекции, изложбите „Пазители и традиции“ на фондация „Работилница за граждански инициативи“, "Географията – пътешествие и приключение" на проф. Румен Пенин, „Музикалната вселена Добри Христов"; концерта на Деворина Гамалова за потребители на социални услуги; джаз-концерта на Красимир Костадинов – тенор саксофон и кларинет, Георги Илиев – китара и Николай Петров – контрабас. Библиотеката се включи и в общинската кампания „Бъди здрав!”, в която потребителите на библиотечни услуги имаха възможност в пет прожекции да видят филма „Умирай лесно”, част 2.

За осмисляне свободното време в Общински младежки център „Захари Стоянов“ се проведоха 104 инициативи – 48 концерта, 33 радиопредавания и 23 изложби, в които се включиха над 7747 младежи на възраст 15 – 29 години. Много от тези прояви се инициираха от младите хора за младите хора и отговориха на потребностите им за изява на техните таланти на публични сцени. Част от концертите имаха тематична насоченост. Поле за изява младите хора имаха и с участието си в общински, национални и международни конкурси в различни сфери на изкуството и спорта – музикално, танцово, изобразително изкуство, дигитална живопис, шахматни турнири, национални конкурси по авио и корабо моделизъм и др.

Клуб „Журналистика“ реализира 34 радиопредавания, които се излъчваха по радио „Добруджа” в програма „Тийнейджър”. Темите бяха разнообразни: „12 август – Международен ден на младежта”, „Позитивното мислене и как то влияе върху нашия живот”, „За музиката като начин на живот”, „Агресията в училище”, „Толерантност към различните”, „Поп-рок конкурс Сарандев“ и др.

През отчетния период бяха проведени различни тематични работилници (великденски, коледни и музикални) с участието на 80 младежи от целевата група.

Проведените инициативи отговарят на потребностите на младите хора за изява на техните таланти на публични сцени. Чрез радиопредаванията до все по-голям брой младежи достигнаха позитивни послания и информация. Положителна тенденция е и инициирането, организирането и осъществяването на събития и прояви от самите млади хора.

През разглеждания период младите хора бяха по-активни. Много от тях се включиха в различни общоградски, национални и световни инициативи и кампании като доброволци. Увеличи се и процентът от младежи, които искат да участват в различни дейности и да реализират своите идеи.

Чрез дейността на Младежки център се констатира необходимостта от подкрепата, която обществото като цяло трябва да оказва на младия човек с цел усвояване на знания, умения и квалификации, за да се улесни неговото индивидуално развитие, пригодността му към заетост и активното му участие в общия европейски дом.

***ОБЩИНА БАЛЧИК***

Основните центрове за информация на младежите са училищата и читалищата. Чрез своите форми на работа и допълнително организирани тематични кампании, те осигуряват достатъчно информация за младите хора по важни за тях въпроси.

От учебната 2016/2017 г. всички седем общински училища работят по проект с конкретен бенефициент МОН, BG05M2OP001-2.004-0004 „Развитие на способностите на учениците и повишаване мотивацията им за учене чрез дейности, развиващи специфични знания, умения и компетентности“ по ОП НОИР. В общинските училищни програми „ТВОЯТ ЧАС“ са изградени общо 72 групи със 771 ученици, които изпълняват дейности за идентифициране на индивидуалните интереси и обучителни затруднения на учениците; дейности за преодоляване на обучителни затруднения; дейности по интереси за развитие на творческите способности на учениците; участие в междуучилищни дейности; работа с родители и настойници и организиране и провеждане на публични изяви на учениците.

В ЦПЛР – ОДК Балчик през 2015 г. са формирани 51 постоянни групи с 802 деца и ученици, а през 2016 г. групите са 55 с 851 участници в направленията „Наука и техника", „Изкуство", „Спорт и туризъм". Общинският ученически парламент и ученическите съвети, както и новосформираният клуб „Дебати“ насочват своята дейност за повишаване информираността и гражданската активност на учениците и развитие на доброволчеството.

Близо 270 деца и ученици се включват в школите по изкуства към народните читалища – народни и модерни танци, пеене, школи по класически и народни инструменти и пр.Тези дейности спомагат за ранно откриване на таланти, кариерно ориентиране и превенция от зависимости.

В библиотеките на читалищата в община Балчик младите хора имат постоянен достъп до социалните мрежи и информация. От услугите на шестте читалища, включени в програма „Глобални библиотеки“ се ползват предимно ученици и младежи, млади селскостопански производители и пр.

***ОБЩИНА КАВАРНА***

Община Каварна се стреми чрез различни институции да предоставя широк кръг услуги за младежи.

***ОБЩИНА ДОБРИЧКА***

Увеличава се процента на младите хора от община Добричка, които ежедневно ползват интернет услуги.

В 30 читалищни библиотеки са открити информационни центрове. Те се явяват като единствени местни информационни центрове, предоставящи достъп до интернет и своевременна актуална информация за важни предстоящи събития, касаещи младите хора.

**Приоритет III.**

1. Млади хора, практикуващи спортни дейности;
2. Ниво на информираност и придобити умения и знания за здравословен начин на живот.

***ОБЩИНА ГЕНЕРАЛ ТОШЕВО***

Младите хора, населяващи територията на Община Генерал Тошево са изключително активни и дейни, водят здравословен и балансиран начин на живот. На територията на община Генерал Тошево действат 11 спортни клуба, които развиват активна спортна дейност и получават финансиране от общината за всяка календарна година. В тези клубове са обхванати около 50 % от активните младежи на територията на общината, като по-висок е процента на младите спортуващи хора в общинския център. В Генерал Тошево функционират две открити спортни площадки със свободен и безплатен достъп – за баскетбол и футбол. Организират се много и различни спортни прояви, финансирани от общинския бюджет. Ежегодно се провеждат и финансират Ученическите игри, в които взимат участие всички ученици от училищата на територията на Община Генерал Тошево.

Вследствие на широката медийна реклама и изискванията на ЕС, нормативната уредба и интернет, младежите традиционно организират кампании и културни прояви, посветени на борбата с алкохола, тютюнопушенето и психотропните вещества, различни жизненоважни въпроси на здравето и здравословния начин на живот и всякаква информация за превенция на рискови практики и здравословен начин на живот. Изготвят се и мултимедийни презентации, събеседвания, дискусии, срущи с представители на различни организации – РЗИ, АБХ , БМЧК и други.

***ОБЩИНА ТЕРВЕЛ***

В община Тервел съществуват 5 спортни клуба, които развиват колективни и индивидуални спортове като лека атлетика, футбол, волейбол. Традиционни за календара за младежки и спортни дейности на общината са Междуучилищен футболен турнир, Волейболен турнир, Крос „Златна есен“, Крос „Хан Тервел“. В рамките на общинската ваканционна програма „Наше лято“ традиционно се провежда състезание „Стрийтбол“, Велопоход до историческа или природна местност. От 2014 г. се провежда и волейболен турнир, а през 2015 г. и турнир по тенис на маса. Обхванатите младежи са 450. В двете гимназии в Тервел, както и в ОУ „В. Друмев“ с. Орляк са оборудвани зали за фитнес. В рамките на проект „Твоят час“ са сформирани 5 клуба по спорт.

***ОБЩИНА ГРАД ДОБРИЧ***

* **Млади хора, практикуващи спортни дейности**

Общо 1773 млади хора спортуват в град Добрич благодарение на изградените и функциониращи спортни клубове, секции, школи и форми. Регистрираните спортни клубове на територията на Община град Добрич са 33. Младите хора имат възможността да спортуват активно и професионално следните видове спорт: хандбал, волейбол, баскетбол, лека атлетика, футбол, карате, бокс, вдигане на тежести, колоездене, художествена гимнастика, ориентиране, бридж, шахмат, тенис на маса, културизъм, конен спорт и др.

Освен удовлетворението от постигнатите изключително добри резултати на регионални и национални първенства, спортът развива в подрастващите и младите хора редица ценни лични качества, необходими за успешната реализация в професионалния им и личен живот.

В град Добрич се намира и единственото в областта Спортно училище „Г. Ст. Раковски”. В него се обучават 170 ученика от 5 до 12 клас, разпределени в 10 вида спорт. През календарната 2016 г. те завоюваха общо 102 медала от международни и държавни първенства в следните спортове: бокс, борба, вдигане на тежести, колоездене, лека атлетика и хандбал.

Върхови постижения на възпитаниците на спортното училище от международни състезания са:

**Международни състезания**

– Световно първенство по борба – 2 златни медала

– Европейско първенство по вдигане на тежести – 1 златен и 1 бронзов медал

* Европейско първенство по бокс – 1 бронзов медал

**Държавни първенства:** 24 златни, 23 сребърни и 50 бронзови медала, както следва:

– **Бокс** – 10 златни, 11 сребърни и 10 бронзови медала и второ място за Купа „България“ за младежи отборно;

* **Борба** – 11 златни и 7 сребърни медала;

– **Вдигане на тежести** – 11 златни и 7 сребърни медала;

– **Колоездене** – 2 златни, 1 сребърен и 2 бронзови медала;

Първо място на писта, италианско преследване за юноши младша възраст, отборно и трето място на шосе за юноши младша възраст, отборно;

– **Лека атлетика** – 5 бронзови медала;

– **Хандбал – т**рето място на Държавно първенство за мъже, трето място за Купа „България“ за мъже и трето място за Купа „България“ за младежи до 19 години.

Община град Добрич ежегодно организира и общинския етап на Ученическите игри, които са вписани в Националния спортен календар на МОН. През 2016 година тя финансира тези игри със сумата от 7 927 лв.

В общински етап на Ученическите игри, организиран съвместно със Сдружение „Училищен спорт, туризъм и младежки дейности – Добруджа”, се включиха 20 училища, 136 отбора, 1307 ученици от 5–7, 8–10 и 11–12 клас от двата пола, 60 съдии и над 11 секретари. Състезателите премериха сили по следните осем вида спорт: баскетбол, волейбол, хандбал, футбол, лека атлетика, бадминтон, тенис на маса, шахмат.

През 2016 г. бе реновирана спортната площадка в СУ „П. Р. Славейков“ и бе закупен спортен инвертар. Формирани бяха отбори по хандбал и баскетбол, организирани бяха Зелени училища, походи и екскурзии.

В СУ „Любен Каравелов“ бе осигурено модулно обучение и секции по футбол, волейбол и тенис на маса, които обхванаха 165 ученици от 7–12 клас.

В ПГВМ продължиха да работят седем групи модули по физическо възпитание и спорт, по направление „Колективен спорт” – „Волейбол”.

* **Ниво на информираност и придобити умения и знания за здравословен начин на живот**

Дейностите на РЗИ по “Профилактика на болестите и промоция на здравето” се реализират на базата на Националната здравна стратегия “По-добро здраве за по-добро бъдеще на България” с основна стратегическа цел: Промоция на здраве и профилактика на болестите.

Основните приоритетни цели са:

– Ограничаване разпространението и профилактика на основните рискови фактори, свързани с начина на живот;

– Ограничаване, намаляване и ликвидиране вредното въздействие на факторите на средата върху здравето;

– Ограничаване разпространението и профилактика на хроничните неинфекциозни болести;

* Профилактика на инфекциозните заболявания с регионално и национално

значение – туберкулоза, СПИН, СПИ;

– Ограничаване рисковите фактори, свързани с храненето, които могат да доведат до възникване на хранителен дефицит и ХНБ;

– Изграждане на капацитет на локално ниво за развитие на дейности, укрепващи здравето;

* Здравно-образователна дейност относно основните поведенчески рискови фактори за ХНБ сред подрастващото поколение и рискови групи от населението.

Една от приоритетните целеви групи в здравно-образователните инициативи и кампании на РЗИ – Добрич са учениците и младите хора в Община Добрич, като през 2016 г. към тях са насочени и реализирани следните дейности:

**Национална програма за превенция на хроничните незаразни болести 2014 – 2020 г.**

* **Компонент – тютюнопушене**

С цел получаване на знания за влиянието и последствията от тютюнопушенето, за видовете зависимости и разкриване на връзката между зависимостта и тютюнопушенето, през периода са проведени общо 28 лекции и обучения с 589 участници – ученици от град Добрич и теми на обучителните модули: Превенция на тютюнопушенето, Зависимост и тютюнопушене, Митове и факти за тютюнопушенето, Тютюнопушенето като поведенчески и рисков фактор по отношение на сърдечно-съдови и белодробни заболявания.

Във връзка със Световния ден без тютюнопушене – 31 май, който през 2016 г. премина под мотото: „Стандартизираните опаковки, нека бъдем готови за тях”, РЗИ - Добрич проведе на територията на града кампания, включваща:

– Изнесен Консултативен кабинет за отказ от тютюнопушене с демонстрация на апарат Smokerlyzer и изследване съдържанието на въглероден монооксид и карбоксихемоглобин /СОppm/ в издишан въздух на активни и пасивни пушачи в ПМГ „Иван Вазов” с изследвани 20 ученици;

– Обучение на теми: „Пушенето – мит и реалност. Въздействие на тютюна върху

нервната система и психиката” в ПМГ „Иван Вазов”;

– Организационно-методична среща с медицински специалисти от направление „Детско и училищно здравеопазване” в град Добрич по отношение работата им в тази област с подрастващи. Изготвен е информационен бюлетин.

Оказана бе и информационна и образователна подкрепа на учениците от ПГТ „П. Яворов” гр. Добрич, допуснати за участие в Националния ученически конкурс „Посланици за здравето“ – продължение на „Проектът на нашия клас – за живот без тютюн”.

По повод стартиралия Национален ученически конкурс „Посланици на здравето“ бе изготвен информационен бюлетин, който бе разпространен до местни медийни и електронни издания.

Кампанията за отбелязване на Международният ден без тютюнопушене – 17 ноември, премина под мото „Здравословно ние умеем в нашия град да живеем”. През целия месец бяха провеждани: интерактивни обучения с демонстрация на апарат Smokerlyzer и пушещ макет, изнесен консултативен кабинет за отказ от тютюнопушене, масови прояви с разпространение на здравно-образователни материали заздравословен начин на живот. Изнесеният Консултативен кабинет бе проведен в ЕГ „Гео Милев” и СУ ”Св. Св. Кирил и Методий” с изследвани 77 ученика, а обученията в същите училища включваха темите: „Митове и факти за тютюнопушенето“, „Упражняване на умения за критично мислене и повишаване на вниманието към рисковия фактор тютюнопушене”, „Пушенето – мит и реалност“, „Въздействие на тютюна върху нервната система и психиката”.

В консултативния кабинет за отказ от тютюнопушене (ККОТ ) през периода бе оказана индивидуална и групова консултативна помощ на 237 младежи от гр. Добрич. Резултатите от направеното замерване показват, че по-голямата част от пушачите са с профил – пушач и редовен пушач.

* **Компонент – злоупотреба с алкохол**

С цел повишаване нивото на информираност на обществото по отношение както рисковете за здравето, така и за психологичните и социалните вреди, свързани с алкохолната консумация, през периода са проведени общо 28 обучения с 595 ученици с демонстрация на Алко очила и беседи на теми: Вредата от употребата на алкохол, Рисково поведение, свързано с употребата на алкохол, Зависимост и употреба на алкохол.

* **Компонент – хранене**

В изпълнение на стратегическата цел на Националната програма за превенция на хроничните незаразни болести 2014–2020 г. продължи популяризирането на „Националните препоръки за здравословно хранене при учениците от 7 до 19-годишна възраст”.

В рамките на „Европейска инициатива на СЗО за наблюдение на затлъстяването при децата” през периода м. март – м. май 2016 г. се проведе трето национално проучване за оценка разпространението на свръхтегло и затлъстяване и факторите за това на семейната и училищна среда. Проучването е организирано от Министерство но здравеопазването и Националния център по обществено здраве и анализи и е финансирано от Световната здравна организация. В изследването са включени анкетно проучване и антропометрични измервания на децата (ръст, тегло, талия и ханш). То обхвана 60 деца от три учебни заведения в Община град Добрич.

През м. октомври 2016 г. се проведе проучване за оценка приема на натрий чрез определяне екскрецията на натрий в урината на представителна извадка от 408 лица на възраст 15–75 години в страната, 8 от които са от Област Добрич. В изследването са включени: анализ на екскрецията на натрий в случайна порция урина и определяне на концентрацията на екскретирания йод с урината на изследваните лица, разпределени в следните възрастови групи: 15–19; 20–39; 40–64 и 65–75 години, като 3 от изследваните лица са от град Добрич и целевата група 15–29 години; анкетно проучване на обичайната честота на хранителен прием; измерване на антропометрични показатели – ръст, тегло и обиколка на талия по стандартизирани методи и чрез използване на стандартна апаратура; изследване на рискови фактори за здравето – измерване на артериално кръвно налягане. Попълнените анкетни карти и подготвените проби с урина са изпратени за анализ в НЦОЗА, гр. София.

През отчетния период РЗИ – Добрич проведе обучения и масови прояви и сред други възрастови групи от населението на Община Добрич.

Издадени бяха четири информационни бюлетини, разпространени в местни медийни и електронни издания по повод:

– 7 април – Световен ден на здравето, с определена от СЗО тема “Да победим диабета” и основна цел – повишаване информираността на населението, превенцията, ранната диагностика и правилното лечение на диабета;

– 19 май – Европейски ден за борба със затлъстяването, с поставен от Европейския съюз акцент главно върху храненето и физическата активност, тъй като през последните години затлъстяването се превръща в епидемия не само сред възрастното население, но и сред младите хора и децата в Европа;

–1–7 август – Световна седмица на кърменето – съвместно с Алианс на българските акушерки и Училище за бъдещи родители провеждане на неформална среща между настоящи и бъдещи майки на 4 август 2016 г. с основна цел популяризиране и насърчаване кърменето на бебетата; раздаване на общо 100 бр. здравно-образователни материали по темата;

– 16 октомври – Световен ден на прехраната – участие в провеждане на интерактивни обучения с дегустации на различни видове храни, насочени към подрастващите, с оглед здравословен избор от тях на храни и здравословно хранително поведение.

* **Компонент – физическа активност**

Начинът на живот, свързан с ниска физическа активност, се асоциира с редица болестни състояния: сърдечно-съдови заболявания, хипертония, затлъстяване, захарен диабет тип 2, остеопороза и други.

С цел превенция през 2016 г. по този компонент РЗИ – Добрич издаде информационен бюлетин, разпространен в местни медийни и електронни издания по повод 10 май – Световен ден на двигателната активност, и проведе информационна кампания, като на медицинските специалисти от направление „Детско и училищно здравеопазване” в град Добрич бе предоставено ръководство, предназначено за тяхната добра практика за повишаване на физическата активност на населението.

**Националната програма за профилактика и контрол на ХИВ/СПИН 2016–2020 г.**

Дейностите за подобряване на сексуалното и репродуктивно здраве са насочени предимно към младите хора, като акцент е поставен върху теми: „Пубертет”, „Полово възпитание” и „Контрацепция”. В рамките на програмата през 2016 г. са проведени общо 17 лекции и обучения на 344 ученици от училищата в гр. Добрич.

Във връзка с превенция и контрол на ХИВ и сексуално предавани инфекции са проведени общо 49 лекции и обучения с обхванати 1033 ученици по темите: “Превенция на ХИВ/СПИН” и „Превенция на сексуално преносими инфекции”.

По повод 14 февруари – Денят на влюбените, и Националната АНТИСПИН кампания, в партньорство с Община Добрич, ОМЦ „Захари Стоянов”, БМЧК и медиите РЗИ – Добрич организира регионална кампания със следните дейности:

– лекции, обучения и викторини: „Превенция на ХИВ/СПИН и СПИ” и „Превенция на рисково сексуално поведение” в учебните заведения на Община Добрич, съвместно с МКБППМН;

– общоградска масова проява на 14 февруари под надслов „Кондом с бонбон”, включваща конкурси за най-оригинално любовно послание и награди за най-добре представилите се, с обхванати 910 участници; раздаване на 400 бр. здравно-образователни материали и 1000 бр. презервативи;

– лекции и беседи в училищата в Община Добрич и отбелязване на 14 февруари с разнообразни форми и прояви – изработка на рисунки, колажи, пана, „Валентинки” с оригинални послания, подреждане на табла с материали за СПИН.

Във връзка с реализиране на дейностите по повод на Трети етап на Националната АНТИСПИН кампания за 15 май – Международен ден за съпричастност със засегнатите от ХИВ/СПИН, РЗИ – Добрич проведе следните дейности:

–Информационна кампания с раздаване здравно-образователни материали на млади хора;

–Провеждане на обучения по темата „Превенция на ХИВ/СПИН“ през месец май 2016 г. в учебни и социални заведения в гр. Добрич;

–Реализиране на 2 масови прояви в социални заведения в гр. Добрич с обхванати 134 лица от Център за настаняване от семеен тип 1 и 2 и Домашен социален патронаж и раздадени 80 бр. здравно-образователни материали.

През 2016 г. дейностите по повод Националната АНТИСПИН кампания за 01 декември – Световен ден за борба срещу СПИН, включиха:

– организационно-методична дейност с медицинските специалисти от гр. Добрич, на която са раздадени 370 бр. здравно-образователни материали и 4408 бр. презервативи ( 30.11.2016 г. в залата на РЗИ – Добрич);

– лекции, обучения и викторини: „Превенция на ХИВ/СПИН” в учебните заведения на община Добрич, с раздаване на здравно-образователни материали и презервативи (м. декември).

* **Дейности за превенция на психоактивни вещества в област Добрич**

Чрез дейностите по превенция сред подрастващите се цели намаляване на рисковите форми на поведение, които са свързани с употребата на наркотици, като се акцентира върху разпространението на информация за наркотичните вещества, въздействието им върху физическото и психическо здраве и генериране на алтернативи на употребата на наркотични вещества. През 2016 г. тези дейности включиха 23 лекции и обучения в училищата на теми: „Превенция на употреба и злоупотреба с наркотични вещества”, „Психоактивни вещества – основни понятия” и „Рискови поведения при употреба на психоактивни вещества” и обхванаха 427 ученици.

* **Психично здраве**

През отчетния период на територията на гр. Добрич са реализирани здравно- образователни дейности сред подрастващи и млади хора попромоция на психично здраве и обучение в комуникационни умения за предотвратяване на насилието и агресивното поведение.

Проведени са общо 14 беседи и обучения с 254 ученици на теми: „Превенция на агресивното поведение в училище. Модели за справяне с формите на агресия”, „Себепознание. Ценностна система” и „Умения за общуване – вербални и невербални”.

**Инициативи, мероприятия и събития, реализирани с младите хора на Община град Добрич през 2016 г., по приоритет Здравословен начин на живот**

* **СУ „Димитър Талев”**

– В часовете по психология младежите разработиха проекти, свързани с превенция на зависимости. Изнесоха открити занятия.

– Формирани бяха клубове по проект „Твоят час“ за здравословно хранене, дейности на открито, туризъм.

– Изготвиха се европейски здравни карти на всички ученици, завършващи 12 клас.

В резултат на тези дейности се повиши информираността, както и придобитите умения и знания за здравословен начин на живот.

– Реализира се Европейски проект по програма ,,Еразъм+“ , наречен ,,GAMES – спортът ни прави сплотени“, за спорт и здравословен начин на живот, правилно хранене, без употреба на тютюн, стероиди, дрога. В него участваха ученици на възраст от 16 до 19 години от шест европейски страни.

* **ПГВМ „Проф. д-р Георги Павлов“**

В ПГВМ се сформираха групи по интереси „Скаути за здраве” и „Екопътеките на Добруджа” по проект „Твоят час”, BG05M20P001-2.004, финансиран от МОН, където учениците получиха знания за здравословен и екологичен начин на живот.

В тематичното разпределение на класните ръководители за часа на класа са утвърдени теми за здравословен начин на живот.

ПГВМ има финансиран проект по програма „Еразъм +“, К2, Стратегически партньорства на тема „Здравословен живот”, в рамките на който учениците съвместно с партньорите от пет държави работят по теми, свързани със здравословния начин на живот.

***ОБЩИНА БАЛЧИК***

На територията на общината съществуват три болнични заведения : МБАЛ „Балчик“, Държавна психиатрична болница; Специализирана болница за рехабилитация – Тузлата.Работят пет медицински центъра, лечебни заведения за извънболнична помощ, от които един в гр. Балчик – „Медицински център“ ЕООД Балчик, два в „Албена” и два в с. Кранево. В град Балчик функционира филиал на Център за спешна медицинска помощ-Добрич, една медико-диагностична и медико-техническа лаборатория и една микробиологична лаборатория. Разкрити са 17 практики за доболнична лекарска помощ и 11 практики за дентална медицина.

Училищното и детско здравеопазване се обезпечава от 12 медицински сестри, които обслужват общо 20 здравни кабинета към училищата и детските градини. Медицинските специалисти периодично организират лектории, беседи и консултации с учениците по въпроси на предпазване от зависимости – тютюнопушене, алкохол, наркотици, за сексуалното и репродуктивното здраве, здравословно хранене и др.

Община Балчик е организатор на ежегоден масов крос „Не на дрогата“ и на два спортни празника – през м. май и м. ноември, в които участват ученици от общинските училища, граждани.

През 2016 година в различните етапи на ученическите игри се включиха близо 400 ученици в трите възрастови групи. За нас е особено важно учениците да спортуват в училище, без да се търсят високи постижения. Учениците от ПУИ Канево участват в състезание между помощните училища. Всички училища разполагат с физкултурни салони и открити спортни площадки, които са в много добро състояние. Всички училища и детски градини реализират проекти по ПМС 129 от 2000 година за физическо възпитание и спорт. В трите детски градини в Балчик се реализира проект на БК „Черноморец“ за деца на 5-6 години.

Над 300 ученици и младежи спортуват активно в повече от десет спортни клуба на територията на общината. Постижения в национални и международни състезания имат състезателите от Клуб по лека атлетика „Черно море-2005“, Морски клуб Балчик, клуб по бокс и кикбокс „Фуриозо“, Футболен клуб „Черноморец“, Шахматен клуб, Радиоклуб и др. По Националната програма за закрила на деца с изявени дарби един ученик получаваше стипендия от Министерство на младежта и спорта за своите постижения. Домакинствата на град Балчик, КК „Албена“, Оброчище, Змеево и др. на национални и международни състезания също играе важна роля за привличане на младите хора към спортни занимания.

***ОБЩИНА КАВАРНА***

Повишава се броят на младежите, занимаващи се със спорт. Основна част от тях практикуват спортни дейности любителски, за обща физическа култура, както и за такива, с цел постигане на високи резултати.

Чрез множество кампании (беседи, лекции, кръгли маси, конкурси и др.), младите хора повишават знанията и уменията си за водене на здравословен начин на живот.

***ОБЩИНА ШАБЛА***

Младите хора, практикуващи спортни дейности в община Шабла са 100.

***ОБЩИНА КРУШАРИ***

Млади хора, практикуващи спортни дейности – 12 младежи, включени в общинския футболен отбор

Ниво на информираност и придобити умения и знания за здравословен начин на живот - 30.

***ОБЩИНА ДОБРИЧКА***

На територията на община Добричка действат девет спортни клуба, в които тренират около 100 младежи и над 25 деца.

Към община Добричка работят трима здравни медиатори, които са в постоянен контакт с голяма част от младите хора. Чрез проведени обучения, семинари и презентации, младежите имат добро ниво на информираност за здравословния начин на живот.

**Приоритет IV. Превенция на социалното изключване на млади хора в неравностойно положение**

1. Целенасочени мерки за социално подпомагане и социално включване на младите хора на възраст от 18 до 25 години;
2. Социални услуги в общността (включително от типа подкрепа, придружаване, менторство), подходящи за млади хора на възраст от 18 до 25 години в риск;
3. Развитие на социалните услуги за млади хора в специализираните институции, насочени към подготовка за извеждането и интегрирането им в общността.

***ОБЩИНА ГЕНЕРАЛ ТОШЕВО***

Във всички населени места на територията на Общината има достъп до различни социални услуги, развивани и реализирани със средства на общинския бюджет и по различни оперативни програми. Активно се работи отново чрез кандидатстване и реализиране на проекти на ЕС за социална и професионална интеграция на хората в неравностойно положение – провеждат се разяснителни кампании, включване в различни програми за заетост, социално включване и предоставяне на консултативни услуги в специално изградени консултативни центрове в град Генерал Тошево и с.Василево. По реализирания от общината Проект за социално включване различни специалисти по график обслужваха центровете и предоставяха консултации и подкрепа на семейства в неравностойно положение относно политиките и мерките за социално и образователно включване.

***ОБЩИНА ТЕРВЕЛ***

От месец декември 2015г. по Национална програма“Активиране на неактивни лица“ в общинска администрация е назначен младежки медиатор, който ще работи с младежи на възраст от 15 до 29 години /отпаднали от образователната система, не регистрирани в Д“БТ“ и др./

На територията на община Тервел няма изградени СИ за социални услуги.

***ОБЩИНА ГРАД ДОБРИЧ***

* **Целенасочени мерки за социално включване на младите хора в риск на възраст от 18 до 25 години**

Предприетите мерки за социално включване на младежите са свързани с консултиране и насочване за ползване на социални услуги на територията на град Добрич, с цел осигуряване на здравни, образователни и рехабилитационни грижи. Стимулира се ангажираността на младежите. Специалистите създават организация на свободното им време и извършват обучение за развиване на умения за водене на самостоятелен начин на живот.

Социална помощ се отпуска след обстойна преценка относно доходи, имущество, трудова заетост, семейно и здравословно състояние. Тя се получава до момент, в който нуждаещото се лице не започне само да задоволява своите жизнени потребности. Този тип помощ от държавата има личен характер. Младежите, които отговарят на условията, заложени в нормативния акт, получават социални помощи (целеви, еднократни и месечни). Целта е, те да се подпомогнат при воденето на самостоятелен и независим начин на живот. През 2016 г. около 12% от подпомаганите лица със социални помощи са млади хора на възраст от 18 до 25 години.

* **Социални услуги в общността (включително от типа подкрепа, придружаване, менторство), подходящи за млади хора на възраст от 15 до 29 години в риск, особено за интегрирането им с мерките за закрила на детето;**

Предлаганите социални услуги в общността за деца и младежи на територията на град Добрич са: Преходно жилище, Защитено жилище, Център за социална рехабилитация и интеграция /ЦСРИ/, Дневен център за деца с увреждания /ДЦДУ/Дневен център за възрастни с увреждания /ДЦВУ/, Център за обществена подкрепа /ЦОП/, Център за настаняване от семеен тип за деца и младежи с увреждания /ЦНСТДМУ/, Център за настаняване от семеен тип за деца и младежи без увреждания /ЦНСТДМБУ/ и Дневен център за възрастни с психични увреждания /ДЦВПУ/. Услугите целят ограничаването на социалната изолация, в която се намират младежите, и предоставяне на грижа за младежи в риск в среда, заместваща семейната, като се създават условия за цялостно обслужване и задоволяване на основните жизнени потребности през деня. Процесът на социалната интеграция е стъпаловиден и съобразен с конкретните нужди на потребителите, свързани с извършване на рехабилитация, социално-правни консултации, образователно, професионално обучение и ориентиране, изготвяне и осъществяване на индивидуални програми за социално включване.

През 2016 г. директорът на ДСП – Добрич е издал 41 заповеди за ползване на социални услуги в общността от млади хора на възраст от 18 до 25 години.

* **Развитие на социалните услуги за млади хора в специализираните**

**институции към подготовка за извеждането и интегрирането им в общността.**

След закриването на Дом за деца с умствена изостаналост /ДДУИ/ с. Крушари от 01.01.2016 г. 28 младежи са настанени в Център за настаняване от семеен тип за деца и младежи с увреждания /ЦНСТДМУ/. Всички ползват създадените социални услуги в общността в град Добрич. Услугите от резидентен тип осигуряват условия близки до семейната среда, като целта е младежите да водят независим и самостоятелен начин на живот с помощта на обучен персонал и професионалисти. Терапевтичните, консултативните и рехабилитационните дейности се осъществяват от специалисти, които съдействат и подкрепят потребителите и техните близки, посредством индивидуални и/или групови занимания. Лицата ползват дейностите и програмите (индивидуални или групови) почасово – всеки ден или няколко пъти в седмицата/месеца в зависимост от индивидуалните им потребности. Освен в сградата на центъра услугата може да се предоставя и мобилно. Мобилната работа се предлага с цел по-широко обхващане и предотвратяване процеса на социално изключване чрез използване ресурсите на услугата ЦСРИ. Мобилната работа се предлага в случаи, когато присъствието на потребителя в центъра е невъзможно по обективни причини.

***ОБЩИНА КАВАРНА***

Целенасочени мерки за социално подпомагане и социално включване на младите хора на възраст от 18 до 25 години – предоставяне на възможности от Община Каварна за социално включване на младежите в обществения живот.

Социални услуги в общността (включително от типа подкрепа, придружаване, менторство), подходящи за млади хора на възраст от 18 до 25 години в риск – инициатива „Връстници обучават връстници” на МКБППМН.

Развитие на социалните услуги за млади хора в специализираните институции, насочени към подготовка за извеждането и интегрирането им в общността – не е налична информация.

***ОБЩИНА ШАБЛА***

* Целенасочени мерки за социално подпомагане и социално включване на младите хора на възраст от 18 до 25 години - Обучения на младежи в професионални умения;
* Социални услуги в общността (включително от типа подкрепа, придружаване, менторство), подходящи за млади хора на възраст от 18 до 25 години в риск – Разработване и изпълнение на проекти за повишаване на квалификацията;

***ОБЩИНА КРУШАРИ***

* Целенасочени мерки за социално подпомагане и социално включване на младите хора на възраст от 18 до 25 години;
* Социални услуги в общността (включително от типа подкрепа, придружаване, менторство), подходящи за млади хора на възраст от 18 до 25 години в риск – 1бр. младеж ползващ услугите по Проект „Подкрепа за достоен живот“;
* На територията на община Крушари няма специализирани институции за младежи.

***ОБЩИНА БАЛЧИК***

Социалните услуги в общността са сред основните инструменти, чрез които се насърчава социалното включване на уязвимите групи. През 2016 г. в Балчик е създаден нов „Център за почасово предоставяне на услуги за социално включване в общността или в домашна среда“. Завишен е капацитетът на Центъра за обществена подкрепа Балчик от 25 на 40 души. Центърът за настаняване от семеен тип за деца и младежи без увреждания, с капацитет 14 деца и младежи, успешно работи за интегриране на младите хора в общността – децата посещават училище, на младежите, навършили 16 години, се осигурява подходяща работа през летните месеци, всички настанени в центъра имат свободен достъп до обществения живот в града.

Услугата ,,Топъл обяд" се ползва от деца и младежи с доказани социални нужди. Услугата се предоставя непрекъснато по проект финансиран от фонд Социална подкрепа или от ОП. Община Балчик работи по проект „Приемна грижа", който вече е утвърдена услуга със 7 професионални семейства и 9 деца.

**Приоритет V. Развитие на младежко доброволчество**

1. Българските младежи, участващи в международното младежко доброволчество;
2. Увеличаване броя на доброволците в България.

***ОБЩИНА ГЕНЕРАЛ ТОШЕВО***

В Община Генерал Тошево към настоящия момент няма представители в младежкото доброволчество, но активно се работи в тази насока – организират се разяснителни срещи на представители на младежи от населените места с чужди доброволци, участници в кампанията и се информират работодателите на територията на общината за възможностите за наемат персонал, придобил умения в доброволчеството.

***ОБЩИНА ТЕРВЕЛ***

През 2016 г. програма Eразъм+, проект 2015-1-BG01-KA105-013634 "Глас за промяна"проект 2015-2-BG01-KA105-014580 "Глас за промяна2" на ПГТО „Дочо Михайлов“ са издадени 3 сертификата.

Доброволци в младежкото БЧК – 14 от община Тервел.

***ОБЩИНА ГРАД ДОБРИЧ***

* **Българските младежи, участващи в международното младежко доброволчество; Увеличаване броя на доброволците в България.**

**Български младежки Червен кръст** (БМЧК) Добрич е организация, която от години се утвърди като подходяща алтернатива за обществена изява на младите хора. За своята хуманна дейност сред децата и младите хора многократно е получавала признание и висока оценка на национално и международно равнище. Младежката организация е партньор на държавата при изпълнение на Националната програма за действие срещу сексуалната експлоатация на деца с търговска цел, за предотвратяване и противодействие на трафика на хора и закрила на жертвите, за защита на правата на децата на улицата.

Доброволчеството в БМЧК/БЧК е дейност, която се мотивира от свободната воля и желание на личността и цели да облагодетелства уязвимите хора и техните общности, в съответствие с фундаменталните принципи на Червения кръст/Червения полумесец.

Целта на политиката за развитие на доброволчеството сред младите хора е да се осигури подходяща обстановка за доброволческа дейност в Организацията и да се създаде подходяща обществена среда за развитието му.

**Участие в доброволчески дейности:**

– Обучаване по общи знания със специализирани модули, представящи хуманитарните ценности и фундаменталните принципи на Международното червенокръстко движение и международно хуманитарно право сред децата и младите хора.

– Повишаване качеството и разширяване обхвата на обученията по първа помощ (първа долекарска помощ, първа психологична помощ и психосоциална подкрепа) сред младите хора и стимулиране практическата реализация на усвоените познания в различни форми на младежка самодейност.

– Разширяване на дейности, адекватни на социалните проблеми на младите хора (борбата с агресията и насилието, дискриминацията , стигмата и др.), както и на такива, свързани с възприемане и утвърждаване на хуманитарните ценности и принципи (в т.ч. и солидарност между поколенията).

– Обогатяване дейността в областта на здравната просвета и здравословния начин на живот, както и превенция на рисковите фактори (борба с ХИВ/СПИН, зависимостите, трафика, насилието, тежките форми на детски труд и др.)

**Информираност за ползите от доброволчеството**

– Популяризиране на програмите и дейностите на БМЧК/БЧК и на стъпките за приемане на доброволци в организацията.

– Адекватна и целенасочена политика по доброволчество, техники по привличане на доброволци, планиране на ангажиментите на доброволците

– Провеждане на базови и специализирани обучения и предоставяне на възможности на доброволците за участие в програми, съобразени с техните умения, интереси и потребности

– Продължаване сътрудничеството с местните електронни и печатни медии.

– Връзки с обществеността

През 2016 г. се проведе Лятна академия и Зимна академия за доброволци. Проведени бяха 7 обучения с общ брой обучени младежи – 30.

* **Инициативи, мероприятия и събития, реализирани с младите хора на Община град Добрич през 2016 г. по приоритет Младежко доброволчество**

Приоритет на СУ „Димитър Талев“ е формирането на пълноценни личности с активно гражданство като цяло. Учениците активно се включват в дейностите на Младежкия червен кръст:

– Пролетен концерт в Дома за стари хора ученици от начален и прогимназиален етап;

– Обществена кампания за набиране на хранителни продукти под наслов „Да помогнем заедно на хората от третата възраст“;

– Обучение на ученици от начален етап от доброволци от БМЧК при СУ „Димитър Талев“;

– Благотворителна акция и поздравителен концерт за 1 октомври – Международен ден на възрастните хора;

– отбелязване на 19 октомври – Международният ден на единството, известен още като Ден на оранжевата фланелка – заедно срещу тормоза (американска инициатива за повишаване на осведомеността сред обществото за тормоза сред децата в училищна възраст и заплахите, които грозят децата в интернет пространството);

– Отбелязване на Международния ден на доброволчеството /5 октомври/ с множество разнообразни и атрактивни инициативи. Десетокласничка, доброволец към фондация „Ръка за помощ“ и председател на Училищния ученически съвет, проведе беседа с учениците от 5 клас за мисията на доброволците. Доброволци от осми и десети клас на БМЧК към СУ „Димитър Талев“ изнесоха презентация пред ученици от прогимназиален етап „Бъди модерен – храни се здравословно!“;

– Коледен благотворителен базар в СУ „Димитър Талев“ под мотото „Да подадем ръка на един талевец“;

**ОБЩИНА БАЛЧИК**

Младите хора в Община Балчик участват в организирани благотворителни акции с труд, дарения или пари. Най – разпространени са националните благотворителните кампании с SМS. От участващите в провежданите кампании за подкрепа на болни хора в града и общината близо 35% са младежи. Общинският ученически парламент и Ученическите съвети организират кампании за подкрепа на ученици и деца по повод Коледа и Нова година, във връзка с началото на учебната година, за абитуриентските балове и пр. В тях участват над 1000 ученици от общинските училища и ЦПЛР - ОДК. През 2016 година децата от пет детски градини организираха инициативата „Подари играчка“, в осъществяването на която близо 100 деца подариха по една любима играчка на свои другарчета от други градини.

За разширяване на доброволчеството Община Балчик насочва усилия към разясняването му сред младите хора, насърчаване на приемствеността в доброволческите екипи и включване на нови доброволци, обучение на млади доброволци, стимулиране на активността на младите хора и формиране на чувствителност към нуждите на гражданското общество, активиране на институции и НПО за работа с доброволци и др.

***ОБЩИНА КАВАРНА***

Увеличава се броят на младите хора, които се включват в различни доброволчески инициативи на Община Каварна, в сферата на спорта, културата, социалните дейности и др.

***ОБЩИНА ШАБЛА***

Българските младежи, участващи в международното младежко доброволчество Скаутски клуб ,,Ястреб” -15;

***ОБЩИНА ДОБРИЧКА***

Участия на 290 младежи от 45 населени места на община Добричка в инициативите по повод Световният ден на Земята „Да посадим дръвче“, „Как да направим по-привлекателно мястото, където живеем“ и „Да изчистим България за един ден“.

***ОБЩИНА КРУШАРИ***

На територията на община Крушари няма развити доброволчески формирования.

**Приоритет VI. Повишаване на гражданската активност**

1. Участие на младите хора при решаване на младежките проблеми;
2. Избирателна активност на младите хора в национални, местни и европейски избори.

***ОБЩИНА ГЕНЕРАЛ ТОШЕВО***

Младите хора в нашата община имат изключително разностранни интереси и обичат в свободното си време да се срещат, да обменят информация и да споделят опит, да впрегнат усилия в организацията на значимо обществено събитие и да подкрепят обществено значими каузи като „Антиспин кампанията”, „Да изчистим България за един ден”, „Да бъдем толерантни” др.

В Община Генерал Тошево има създаден и действащ Общински младежки съвет като младежко НПО, с излъчени представители на всички учебни заведения на територията на общината, които активно участват в обществения и социален живот. Всяка година по традиция на 8 май е Ден на младежкото самоуправление и учениците вземат местната власт в свои ръце. Провеждат се предварителни избори, с които те си избират кмет, заместник – кметове, определят се директори на дирекции, началник отдели , сектори и звена, които един ден управляват и вземат решения от компетенциите на общинска администрация и дадените им правомощия. Това много помага на самите деца първо, да оценят и уважат тежестта на управленческите решения и обществения живот, а на самия ръководен екип пък, от друга страна, да погледне под друг ъгъл своята дейност и да почерпи нови и свежи идеи за развитие на града и общината.

По НП ежегодно се наемат на стаж в общинска администрация млади хора, като по този начин им се дава възможност освен да натрупат някакъв първоначален стаж и да вземат активно участие в гражданския живот на общината и в процеса на взимане на решения.

***ОБЩИНА ГРАД ДОБРИЧ***

* **Участие на младите хора при решаване на младежките проблеми**

Формирането на активна гражданската позиция сред подрастващите и младите хора стои на дневен ред пред всяко едно общество. Целта е да се развиват мислещи, можещи и успели млади хора, които имат ресурси сами да се справят и да решават възникналите пред тях житейски проблеми, задачи и предизвикателства.

В по-голяма част от общинските училища на град Добрич има сформирани и действащи Ученически съвети. Чрез тях активно работи ученическото самоуправление, предлагащо и реализиращо идеите на учениците за подобряване на ученическия живот. Класовите съвети са в основата на ученическото самоуправление. В ученическите съвети са сформирани комисии, които дублират всички комисии на училищно ниво, пряко засягащи училищните дейности. Представители на тези комисии излизат с аргументирани предложения, мнения и позиции пред училищните комисии.

В училищата има изградени и Ученически комисии за борба с противообществените прояви. При необходимост те се събират, обсъждат проблеми и заедно с тях се търси най-правилното решение във всеки конкретен случай. Към тези ученически форми на самоуправление има действащи доброволци, които оказват помощ и организират културни и други дейности.

Изброените ученически форми на самоуправление формират осъзнато поведение сред учениците и младежите и съдействат за изграждането на едно по-градивно обществото.

* **Избирателна активност на младите хора в национални, местни и европейски избори**

Избирателната активност на младите хора на град Добрич не е на нужното ниво. Наложително е всички общински и държавни органи, институции и НПО целенасочено да работят по посока активирането им за участие в национални, местни и европейски избори.

В училищата са проведени разяснения от класните ръководители относно европейски, парламентарни и местни избори.

* **Инициативи, мероприятия и събития, реализирани с младите хора на Община град Добрич през 2016 г. по приоритет Повишаване на гражданската активност**

През изтеклата година бяха проведени следните информационни кампании: „Безопасен интернет”, Кандидатстудентска кампания, „Език без омраза”, „Европейска седмица на младежта”, „Европейска седмица на физическата активност“, „12 август – международен ден на младежта“, „1 декември – световен ден за борба със СПИН“, „Какво е да си будител?“, кампания за популяризиране дейностите на Младежки център и др. В кампаниите бяха обхванати 1150 младежи.

В резултат на това се повиши информираността на младежите и тяхната активност. От предоставените рекламни материали младежите получиха детайлна и изчерпателна информация по проблеми, които ги засягат и които биха подобрили тяхното качество на живот. Предоставената по този начин информация позволи по-лесното и осмисляне. Проведените кампании инициираха осъществяването на дейности от самите младежи, повишиха тяхната гражданска активност и спомогнаха за възпитаването в европейски и общочовешки ценности.

С реализацията на Проект BG06-102 „Младежки център Добрич – Вашето утре“ бяха осъществени 7 международни и 5 национални младежки обмена с участието на 91 младежи.

Гражданската активност на младите хора се повиши и чрез проведените 30 срещи, дискусии на различни теми и 4 кръгли маси на тема „Неформалното образование – добра практика в работата с младежи“.

Повишаването на гражданската активност на младежите, подпомагането на техните инициативи и кампании и осигуряването на възможност да участват в процеса на вземане на решения, свързани със самите тях, е приоритет и в работата на СУ „Димитър Талев“. С цел постигане на приоритета училището реализира следните дейности:

– Разработени бяха теми по гражданско образование и запознати учениците в часа на класа;

– Учениците взеха участие в конференцията „Агресията и начини за справяне с нея“, инициирана от Фондация „Ръка за помощ“;

– Учениците взеха участие във фестивал под надслов „Свят без насилие”, организиран от Фондация „Ръка за помощ” с подкрепата на Община град Добрич;

– Разработени бяха проекти по ‚,Свят и личност” с ученици от 12 клас;

– Реализирано бе посещение в Областна управа във връзка с разработването на Европейски проекти;

– Отбелязан бе 9 май – Денят на Европа и Денят на ученическото самоуправление;

– Разработена бе програма и механизъм за противодействие на тормоза в училище.

– Включване в Международен проект: „MOVERE, DOCERE, DELECTARE through Reading“ /„Учение, радост, развитие чрез четене”/. Дейностите по проекта включват изкуство, драма, музика, танци, карнавал, доброволчество в училищните библиотеки, болници, домове за стари хора, реставрация на стари книги, нощно четене в библиотеката и съставяне на международен списък от книги, за да се обогатят знанията на учениците за културата на европейските партньори.

– Дейности по Международен проект „My Europe, my life, my future“ /„Моята Европа, моят живот, моето бъдеще“ 2016–2018./ Чрез работата по проекта учениците ще се запознаят с културата и историята на всеки партньор през призмата на собствените си преживявания. Те ще научат елементи на танц, музика, спорт, кухня, културни навици и обичаи. Извършването на задачите и всички дейности по проекта ще бъдат ръководени от изявлението: „Кажи ми и ще забравя, покажи ми и аз ще си спомня, нека да участвам и ще разбера“;

– Записване на Аудио сборник с 28 разказа на българския писател и журналист Димитър Талев;

– Буккросинг /пускане на книги на свобода/ – световна практика, при която хората разменят книги, които притежават, но вече са прочели, с книги, които желаят да прочетат, като по този начин използваните книги се пускат от собствениците им отново в обръщение;

– Театър Камишибай – при тази техника може да се разкаже история пред публика с помощта на малък, преносим дървен театър, в който са сложени илюстрирани картонени листи.

Учениците от ПГАС участваха в различни общински изяви и инициативи, една от които е „Осинови паметник“ с цел повишаване на гражданската активност.

Със съдействието на МВР ученици от ПГВМ „Проф. Д-р Георги Павлов“ участваха в интерактивната игра „Промени света“.

В СУ „П. Р. Славейков“ бе разработена цялостна програма „Гражданско образование“. В тържествата, концертите и програмите във връзка с 15 септември, 22 септември, 25 септември, 1 ноември, 18 февруари, 3 март и 24 май взеха участие 1000 ученика. В дейности, свързани с разясняване значимостта на изкуството, се включиха 400 ученика.

**ОБЩИНА БАЛЧИК**

През 2016 г., в ученическите съвети в шестте училище на общината са включени близо 50 ученици, 21 ученици са избрани в Общинския ученически парламент, и още 20 ученици са участници в новосформирания клуб „Дебати“ към ЦПЛР – ОДК Балчик. Чрез тях младежите осъществяват сътрудничество с общинската администрация и общинския съвет, както и с други местни институции и организации. По неофициални данни в младежки партийни организации членуват близо 100 младежи и девойки от общината. Всяка година ученици от средното училища „Христо Ботев“ гр. Балчик, посещават общинската администрация и се запознават с работата й, провеждат среща с кмета на община Балчик, задават писмени и устни въпроси за неговата работа, правят предложения за града, участват в инициативата „Кмет за един ден“. Общинският ученически парламент провежда ежегодно една съвместна сесия с Общинска съвет – Балчик, а учениците участват в заседанията на постоянните комисии. Младите хора активно се включиха в изборите за президент и вицепрезидент, участват в ежегодната инициатива за избор на „Лице на Балчик“ по повод празника на града, в избора на спортист на годината и др.

През 2016 г. в четири от училищата са проведени 11 лектории, презентации и беседи по теми, свързани със защита правата на човека, особено по въпросите на правата на детето, дискриминацията, равнопоставеността между половете, трудовите права на младите хора, в които участие са взели 274 ученици на възраст от 12 до 18 години. За стимулиране на участието на младите хора и техните организации в опазването, подобряването и управлението на природното богатство всички училища организират инициативи за Деня на земята, Деня на Черно море, включват в кампанията „Да изчистим България“, осъществяват съвместни програми с Ботаническа градина-Балчик, провеждат излети и посещения в природен резерват „Балтата“ и други природни обекти в областта и страната.

***ОБЩИНА КАВАРНА***

За участие на младите хора при решаване на младежките проблеми се работи на групи и клубове в учебните заведения.

***ОБЩИНА ДОБРИЧКА***

Участия в граждански инициативи: „Седмица на отворените врати“ – кампания за популяризиране на местното самоуправление по повод 12 октомври – Ден на българската община.

**Приоритет VII. Развитие на младите хора в малките населени места и селските райони**

1. Професионална и социална реализация на младите хора в малките населени места и селските райони.

***ОБЩИНА ГЕНЕРАЛ ТОШЕВО***

В малките населени места и селските райони младите хора имат свободен достъп до световните и социални мрежи чрез компютрите в читалищните библиотеки, получени по програма „Гробални библиотеки”. На територията на Община Генерал Тошево има 5 основни и две средни училища, където младите хора получават обща образователна , профилирана и професионална подготовка с оглед бъдещите им житейски планове. Съществуват и развиват дейност 24 читалища в различни населени места , като се дава поле на изява на всички млади хора. Младежи от всички училища от Община Генерал Тошево изпращат свои делегати в сформирания Общински младежки съвет, като по този начин се дава възможност на всички младежи да вземат участие при вземането на управленски решения и да участват активно в социалния живот на общината.

***ОБЩИНА ТЕРВЕЛ***

В структурите на бюджетна издръжка в община Тервел през 2016 г. работят 12 младежи със средно и висше образование. В системата от детски градини и училища са назначени 5 лица с висше образование до 29 години. В общинска администрация е осигурено стажуване на 1 човек.

***ОБЩИНА КАВАРНА***

Предоставени са условия за професионална и социална реализация на младите хора в малките населени места и селските райони.

***ОБЩИНА БАЛЧИК***

Продължава добрата практика на изнесени работни места на бюрото по труда или консултативни приемни в малките населени маста, с помощта на кметовете и кметските наместници.

За насърчаване на заетостта основен подход е включването на безработните лица в програми и мерки финансирани по Закона за насърчаване на заетостта и оперативните програми.

Два проекта изпълнява Община Балчик през 2016 година, които продължават и през 2017 г.: „Обучения и заетост за младите хора“ и „Подобряване достъпа до заетост в Община Балчик“.

Политиката на общината за увеличаване броят на млади хора от селата в нови проекти за обучение и заетост и активното им включване в развитието на населените места ще продължава през следващите години.

**Приоритет VIII. Развитие на междукултурния и международния диалог**

1. Активност и участие на младите хора в международните образователни програми;
2. Активност на младите хора по програма „Младежта в действие”.

***ОБЩИНА ГЕНЕРАЛ ТОШЕВО***

Младежите от Община Генерал Тошево са изключително толерантни и провеждат ежегодно кампании и мероприятия , посветени на тази кауза. Проучват възможности за връзки с младежи и техни организации от България и страни от ЕС чрез кандидатстване по мерките на програма „Младежта в действие”. Малка част от младите хора след завършване на някакъв етап от своето образование – средно или висше поемат по пътя на емигрантския живот в търсене на себеизява и реализация. Като цяло обаче младежите предпочитат трудова мобилност в рамките на родината.

***ОБЩИНА ГРАД ДОБРИЧ***

Община град Добрич работи непрекъснато за създаване на благоприятна среда за насърчаване на междукултурния диалог, чрез който се осъществяват размяна на мнения между индивиди или групи с различен етнически, културен, религиозен и езиков произход и наследство въз основа на взаимно разбиране и уважение, което днес кореспондира с идеите на модерното общество. Тя работи активно за насърчаване на културното многообразие като част от българската национална култура. Водена от този принцип, Община град Добрич:

• осигурява равен достъп до култура;

• съдейства за съхраняването, развитието и популяризирането на различните етнокултури;

• възпитава у децата и младите хора взаимно уважение, толерантност и зачитане правата на всеки човек.

Във връзка с насърчаване и подпомагане на опознаването на отделните етнически общности и техните култури за стимулиране на толерантност, разбирателство и взаимодействие между общностите бяха осъществени различни образователни програми и проекти за публична изява на културата на различните етноси.

Важно място в това отношение заемат читалищата. През 2016 г. основните техни дейности бяха насочени към поддържане на библиотека с читалня, развиване на любителското художествено творчество, съхраняване и развитие на школите и клубове по интереси и реализиране на разнообразни културни дейности – концерти, чествания, детски и младежки дейности.

Важно значение също така имат и програмата на РБ „Дора Габе” „Различията ни обединяват“, както и образователните програми на Регионалния исторически музей и Художествената галерия в Добрич. Програмата „Различията ни обединяват“ съдейства за личностното и професионално развитие на различните етноси, насърчаване на четенето и намаляване на неграмотността. Формите на общуване и обмен на информация, социалните контакти и възможността за творческа изява позволяват да бъде по-лесно скъсена бариерата между хората и да бъде преодоляна тяхната изолираност, липсата на социални контакти и незаетост. Програмата съдейства за съхраняване и развиване културната идентичност на младите хора от етническите малцинства, улеснява достъпа им до информация и засилва мотивацията на групите в неравностойно положение за включване в образователния процес и в обществения живот и за по-успешната трудова реализация.

През изминалата година отделите на РИМ – Добрич реализираха образователни програми с общ брой участници 1900, сред които и роми.

Галерията също работи активно за приобщаване на ученици от различни социални и етнически групи. Статистиката за посещаемост през 2016 г. сочи, че в интерактивната зала „Работилница за въображение” и залите на галерията през годината са минали общо 4049 ученици. Образователните програми на галерията са насочени към: получаване на нови познания за изобразителното изкуство, развиване на умения и култивиране на желание отново да се посети галерията. За целта са изготвени подробни програми, включващи изложби и събития, свързани с историческото ни минало, културния календар и традиционните празници и обреди, както и занимания, свързани с постоянната експозиция и временните изложби.

През годината в ателиетата, организирани в галерията, са работили ученици от училищата в града с преобладаващ ромски етнос. Мотивиращи са изложбите, които се откриват в „Работилницата” с техни рисунки, както и публикациите във фейсбук.

Възможност за културно общуване и равен достъп до култура дават и останалите културни институти в града – ДТ „Йордан Йовков“, ДКТ „Дора Габе“, Български камерен оркестър, ПФА „Добруджа”, Духов оркестър,

През 2016 г. осъществените фестивали и проекти с международен характер на територията на Община град Добрич са следните:

* Международен младежки музикален конкурс „Надежди, таланти, майстори“;
* ХХV Европейски младежки поп-рок конкурс „Сарандев“;
* XIII Международен хоров фестивал „Маестро Захари Медникаров”;
* Международен фестивал на мажоретния танц „Златен помпон”;
* Международен фестивал „Фолклор без граници“;
* Седмица на камерната музика с международно участие;
* Дни на руската култура;
* Областен конкурс за руска песен, поезия и танц;
* Европейската инициатива „Нощ на литературата“.

Те се превърнаха в истинско пространство за междукултурен диалог, във фактор за устойчиво регионално и градско развитие.

През годината се подобриха възможностите за контакти чрез обмен на специалисти и участие на млади добрички творци, изпълнители, културни институти и любителски колективи в копродукции, фестивали, представления, спектакли и концерти в страната и чужбина.

* **Инициативи, мероприятия и събития, реализирани с младите хора на Община град Добрич през 2016 г. по приоритет Развитие на междукултурния и международния диалог**

В СУ „Димитър Талев“ бяха отбелязани:

• Денят на нашите възможности

• Денят на Европа – посветен на мира и обединението

• Деня на ученическото самоуправление – учениците за няколко часа влязоха в ролята на директор, помощник-директор, учител, педагогически съветник, библиотекар, медицинско лице, охрана...

Целта на училището по отношение на младежите от 16 до 19-годишна възраст е насърчаване на икономическата активност на младите хора и популяризиране на възможностите за младежка заетост чрез отворени европейски програми, подобряване на достъпа до информация и качествени услуги, запознаване на младите хора с публичните институции и с правата им като част от местната общност, граждани на Република България и ЕС, организиране на свободното време на младите хора.

В изпълнение на тези цели учениците от 12 клас бяха запознати с начините на кандидатстване в различните университети, а възпитаници на училището взеха участие в конференция „Борба срещу диабет тип А“ и в Националната конференция по гражданско образование „Семейство – училище – общество“, като разработиха проект „Медиация на конфликта“.

СУ „Св. св. Кирил и Методий“ участва в четири проекта по програма“Еразъм+“: „Обучение чрез анимация“, „Спортът не е само футбол“, „Популярни европейски игри в училище“, „Математически лабиринт”.

Ученици от ПГВМ „Проф. д-р Георги Павлов“ участваха активно в следните европейски образователни проекти за мобилности в чужбина по програма „Еразъм+”:

– „Семейното фермерство в Белгия и Холандия – изучаване на добри европейски практики с цел развитие на устойчиво животновъдство в подкрепа на бъдещите български фермери”, финансиран от ЦРЧР, ключова дейност „Образователна мобилност на граждани”, КД1, сектор „Професионално образование”, договор № 2015-1-BG01-KA102-014126;

–„Здравословен живот”, финансиран от ЦРЧР, ключова дейност „Сътрудничество за иновации и обмен на добри практики”, сектор „Училищно образование”, договор № 2015-1-FR01-KA219-014889\_2;

– „Преоткриване на конете”, финансиран от ЦРЧР, ключова дейност „Сътрудничество за иновации и обмен на добри практики”, сектор „Училищно образование”, договор № 2015-1-AT01-KA219-004961\_3;

ПГМТЕ „М. В. Ломоносов“ реализира проект 2015-1-BG01-KA 102-014073 „ЕCVET“ по Програма „Еразъм +“ за подкрепа на професия „Компютърна техника и технологии“ с партньор WBS TAINING AG Дрезден. По проекта бе проведен тримесечен мобилен стаж на 20 ученици от гимназията на възраст 16-18 години. Издадени бяха 20 броя сертификати ЕUROPASS.

***ОБЩИНА КАВАРНА***

Активност и участие на младите хора в международните образователни програми – през 2016 г. младежи, подпомогнати от различни организации, участваха в инициативи на Община Каварна: концерти, изложби, пленери, спортни и културни мероприятия.

Активност на младите хора по програма „Младежта в действие” – през 2016 г. няма дейности в Община Каварна по програмата.

***ОБЩИНА БАЛЧИК***

Етническото многообразие и културното наследство са важен фактор за развитието на мултикултурния диалог и съвместното съжителство в дух на толерантност и сътрудничество. От 2016 година, за срок от две години, в община Балчик проектът **„Заедно можем“** по ОП „Наука и образование за интелигентен растеж“ ще повиши качеството на обучението в детските градини чрез допълнителни занимания с деца, за които българският език не е майчин за овладяване на официалния език преди постъпване в първи клас, подготовка за писане и стимулиране на детското въображение и креативност, осигуряване на транспорт за 42 деца от ромския квартал „Младост“ с. Оброчище до ДГ „Първи юни“; ще насърчава общуването и съвместните изяви на децата от различни етноси чрез организиране на общи чествания и конкурси и включване на родителите във възпитателния процес; чрез различни форми на педагогическо взаимодействие и др. Именно възпитаването на толерантност към различното е полезно поради факта, че се намалява агресията, възпитава се работата в екип и се развива междукултурният опит.

**Приоритет IX. Повишаване на ролята на младите хора в превенцията на престъпността**

1. Правонарушения, извършени от млади хора;
2. Пътнотранспортни произшествия с участие на млади хора.

***ОБЩИНА ГЕНЕРАЛ ТОШЕВО***

Периодично Детска педагогическа стая и МКБПМН организират информационни и разяснителни кампании относно превенция на различни прояви на младите хора , рисково поведение и престъпност сред младежите. Като цяло нисък процент от младежите са определени като млади хора с рисково и девиантно поведение. Общински младежки съвет ежегодно изготвя презентации на злободневни теми и ги представя и обсъжда със своите връстници в училищата на територията на нашата община.

В края на месец 02 2016 бе проведен „Ден на розовата фланелка” в ОУ „Хр.Смирненски” гр.Генерал Тошево съвместно с Районно управление Генерал Тошево и МКБППМН. През м. 05 бе създадено Детско полицейско управление и съвместно с Районно управление бе проведена операция „Пешеходец”. Децата контролираха спазването на правилата за движение на възлови кръстовища в града и раздаваха на гражданите листовки. През м.11 ученици от ПГЗ съвместно с Районно управление Генерал Тошево проведоха инициатива, посветена на Деня без жертви на пътя, а с децата на Детско полицейско управление се отрази Денят в памет на жертвите на пътя.

През 2016 година има регистрирани 7 престъпления, извършени от 9 деца и бяха проведени 5 възпитателни дела с наложени мерки по Закона за борба срещу противообществените прояви на малолетните и непълнолетните на 6 деца и 5 родители. На територията на общината има регистрирани 2 ПТП с участие на млади хора.

***ОБЩИНА ТЕРВЕЛ***

През 2016 г. 16 младежи са извършили правонарушения. Пътнотранспортни произшествия с участие на млади хора. Регистрирано е 1 ПТП с участието на лице до 29 г.

***ОБЩИНА КРУШАРИ***

Правонарушения, извършени от млади хора – 2бр. противообществени прояви на младежи; Пътнотранспортни произшествия с участие на млади хора - 0.

***ОБЩИНА ДОБРИЧКА***

**Правонарушения, извършени от млади хора** – Такива през календарната 2016 година са извършени от малолетни и непълнолетни поради: занижен родителски контрол, семейна и приятелска криминогенна среда, ниска образованост, трайна семейна безработица, непознаване на законовите разпоредби, липса на респект към правоохранителните органи. Престъпленията, повечето кражби и унищожаване на частно имущество, са извършени от 14 непълнолетни. Образувани са общо 14 възпитателни дела. По преписки на Районна прокуратура – 10 дела, 4 са от ОД на МВР, сектор “Пътна полиция“.

**Пътнотранспортни произшествия с участие на млади хора** – през 2016 няма данни за младежи, допуснали ПТП.

***ОБЩИНА ГРАД ДОБРИЧ***

* **Правонарушения, извършени от млади хора**

През 2016 г. на територията на Първо РУ – Добрич 20 непълнолетни лица /14–17 години/ са извършили 20 престъпления, а 229 пълнолетни лица на възраст 18–30 години – 268 престъпления.

През 2016 г. с участието на ИДПС при Първо РУ – Добрич са осъществени следните превантивни мероприятия:

* Работа по Националната програма „Работа на полицията в училищата” в 6 учебни заведения в гр. Добрич.
* Извършване на обходи на сборищата на контингента в обслужваните райони – ежемесечно.
* Участие в заседания на МКБППМН град Добрич.
* Участие на ИДПС в разглеждани възпитателни дела на МКБППМН. Провеждане на беседи с участниците – деца, родители, представители на училищата.
* Провеждане на ежемесечни срещи с обществените възпитатели към МКБППМН, които работят с деца с мярка „възпитателен надзор”.
* Изготвяне на предложения до ДРС за настаняване на деца във ВУИ с цел по-трайна и дългосрочна корекция в поведението.
* Своевременно издирване, съвместно със служителите от линия „Издирване”, на лица, напуснали домовете си и специализирани заведения.
* Своевременно уведомяване на служители на Отдел „Закрила на детето” при случаи, касаещи деца в риск. Участие на ИДПС в мултидисциплинарен екип, работещ с деца, попаднали в риск.
* Организиране и провеждане на конкурс за детска рисунка на тема „Деца, изкуство и спорт против дрогата” в Община град Добрич.
* Участие на ИДПС в проведени СПО на територията на Първо РУ – Добрич.
* Участие в работни срещи с УКБППМН и подпомагане на дейността им.
* Насочване на деца с мярка „възпитателен надзор” към включване в извънкласни форми на обучение с цел осмисляне на свободното им време.
* Проследяване изпълнението на възпитателна мярка “обществено-полезен труд” – алтернатива на девиантно поведение.
* Взаимодействие с други институции и НПО, работещи по линия на превенция от и срещу деца – с ръководствата на социалните институции ЦНСТДМБУ 1, 2, 3; взаимодействие на ИДПС с ръководствата на учебните заведения; с РЗИ, с ОЗД, с МКБППМН, с ОМЦ „З. Стоянов”, с ръководствата на ВУИ и на ДВНМН – Варна.
* Ежеседмично посещаване на учебните заведения и социалните институции на територията на град Добрич от инспекторите от Детска педагогическа стая при Първо РУ – Добрич и провеждане на срещи с ръководствата с цел обръщане на внимание за по-стриктен контрол на пропускателния режим, за обход от служителите, осигуряващи охраната, на дворовете и прилежащите територии с цел наблюдение на лица с рисково поведение и своевременно сигнализиране за такива и получаване на информация за лица, които са склонни към агресия и за такива, които са свързани с употребата и разпространението на наркотични и упойващи вещества.
* Във връзка с изпълнението на Националната програма „Работа на полицията в училищата” в рамките на учебната година са засегнати теми, свързани с превенция на престъпността, както и с разясняване прилагането на мярка „Полицейска закрила на дете”.
* Проведено е обучение на тема „Наркотиците и вредата от тях. Наказателна отговорност на непълнолетните” с децата, които са настанени в ЦНСТДМБУ 1, 2 и 3.
* Инспекторите ДПС при Първо РУ – Добрич изготвиха брошура „Има ли безопасна дрога?”, която е отпечатана в 4000 екземпляра и е разпространена сред учениците от 7 до 11 клас във всички добрички училища, както и в приемната на МКБППМН. Акцент в брошурата е запознаване с отделните видове дроги и пораженията, които нанасят върху организма. Особено място в брошурата е отделено на т. нар. „дизайнерска дрога”.
* Проведено е Анкетно проучване на тема „Зависимости”, което обхваща 300 ученици. Резултатите са анализирани и са оповестени на открито заседание на МКБППМН на 24.06.2016 г.
* На 16.05.2016 г. в гр. Добрич е открито „Детско полицейско управление” с участието на 20 деца от 3 клас на СУ „Кл. Охридски”. По време на откриването бяха предоставени първите брошури „Има ли безопасна дрога?”.
* В организираното „Училище за родители” от МКБППМН са застъпени теми, свързани с видовете дроги, симптомите при употребяващите и начините за реакция.

През 2016 г. МКБППМН проведе 3 кампании в 10 училища и 90 лекции на тема „Видове правонарушения. Превенция на противообществените прояви“ и организира лятно училище за тийнейджъри, както и анкетно проучване „Зависимости от алкохол, тютюнопушене и наркотици“.

Подбрани бяха 14 обществени възпитатели, упражняващи възпитателен надзор

над деца, преминали през възпитателни дела. Членове на МКБППМН участваха в обучителни семинари с оглед повишаване на компетенциите.

МКБППМН работи в екип с Първо РУ, ИДПС, БЧК, РЗИ, ЦОП, ЦНСТ, УКБППМН, Местна комисия за борба с трафика на хора, Комисия за закрила на детето, Координационния механизъм в случай на деца – жертви или в риск от насилие, ПБДС.

* **Пътнотранспортни произшествия с участие на млади хора**

За времето от 01.01.2016 г. до 14.12.2016 г. на територията на Община град Добрич са настъпили 45 тежки ПТП с 1 убит и 55 ранени граждани. От тях с участието на млади хора от 15 до 29 години са настъпили 12 тежки ПТП с 12 ранени граждани. Основните причини за настъпилите тежки ПТП сред младите хора са отнемането на предимство на ППС и несъобразената скорост с пътните условия. Проведени са 20 беседи с ученици и 6 беседи с абитуриенти от училищата в Община град Добрич по безопасност на движението (БД).

Активно се използваха и възможностите на средствата за масово осведомяване за информиране на обществеността и участниците в движението за състоянието на пътната обстановка, както и за излъчване на практически препоръки за избягване на рискови ситуации и недопускане на ПТП. През годината е подготвен и подаден следният брой информации: по БД – 61, по радиото – 48, по телевизията – 3, по пресата – 3; оказано е съдействие на медиите за публикуване на материали по БД – 3, и са проведени брифинги с местните СМО – 3 бр.

През отчетния период с цел респектиране на участниците в движението служители от сектор „Пътна полиция“ при ОД на МВР – Добрич взеха участие и в провеждането на традиционните акции на полицията:

* „Ваканция! Да опазим живота на децата на пътя!“ – за времето от 15.06 до 31.08.2016 г.;
* „Децата тръгват на училище! Да ги пазим на пътя!“ – за времето от 01.09 до 31.10.2016 г.;
* „Зима“ – за времето от 01.11 до 30.11.2016 г.

През годината се проведоха и следните акции по линия на TISPOL – европейската мрежа на службите на Пътна полиция:

* „Контрол над товарните автомобили и автобуси“ – 3 бр.;
* „Колани“ – 2 бр.;
* „Скорост“ –2 бр.;
* „Алкохол и упойващи вещества“ – 2 бр.

През отчетния период се организираха и проведоха съвместни проверки с РД Автомобилна администрация – Добрич за контрол върху МПС, извършващи нерегламентиран автобусен и таксиметров превоз на пътници на територията на Община Добрич.

Беше създадена организация за отбелязване на обявения с резолюция на Асамблеята на ООН от 2005 г. Световен ден за възпоменание на жертвите от пътнотранспортни произшествия – 20 ноември.

* **Инициативи, мероприятия и събития, реализирани с младите хора на Община град Добрич през 2016 г. по приоритет Повишаване ролята на младите хора в превенцията на престъпността.**

СУ „Димитър Талев“ отбеляза:

– 21 септември – Европейски ден без загинали на пътя, "Заедно за всеки един човешки живот".

– Световният ден за възпоменание на жертвите от пътно-транспортни произшествия – раздаване на балони и послания на шофьорите пред училище, рисунки по темата, беседа от служител на КАТ и др. инициативи.

***ОБЩИНА БАЛЧИК***

Ученици от общинските училища ежегодно посещават Ден на отворените врати в Районен съд Балчик, където се запознават с дейността на институцията и наказателния процес, получават информация за младежката престъпност.

През 2016 година в МКБППМН - Балчик са постъпили 14 предложения за разглеждане на възпитателни дела по отношение на 16 малолетни и непълнолетни. Издирването и установяването на малолетни и непълнолетни, които се нуждаят от помощ и социална защита, както и на тези с рисково поведение, се осъществява съвместно с инспекторите при детските педагогически стаи, Дирекция “Социално подпомагане”, Отдел „Закрила на детето” /ОЗД/ и директорите на училищата на територията на общината.

Два пъти през годината, по специално определен график, в училищата от общината представители на РУП Балчик провеждат семинари, лектории и срещи с учителите и учениците за повишаване на осведомеността по въпросите за агресията сред подрастващите, наркоманията, тютюнопушенето, употреба на алкохол, домашното насилие и др. Органите на реда влизат във всеки клас и в достъпна форма разясняват на учениците правните и законови норми по тези болни за обществото ни проблеми. Такава традиционна добра практика има и по отношение правилата за безопасно движение по улиците и пътищата.

В ОУ „Антим I“ през 2016 година е изградено и функционира „Детско полицейско управление“, където 24 деца от 3 клас се обучават от специалисти, по достъпен начин се запознават с основни правила в полицейската професия - събиране на следи и веществени доказателства, ползване на служебно куче, детска полицейска защита, с различни случаи на нарушаване на законовия ред от техни връстници, възпитават се в толерантност и неагресия.

Настоящият доклад е разработен на база Общински план за младежта за 2016 година, приет с решение на Общински съвет-Балчик № 73, протокол 7 от 25.02.2016 г. и информация от Общинска администрация – Балчик, училища, ЦПЛР – ОДК Балчик, читалища, спортни клубове и др.

***Аналитичната справка е изготвена на базата на информацията, получена от 8 общини – община град Добрич, Добричка, Генерал Тошево, Тервел, Каварна, Крушари, Балчик и Шабла.***